Dominasi pasukan Thailand sukar disangkal lagi dalam arena e-sukan Free Fire dunia. Pasukan dari negara seberang itu hadir dengan bilangan pasukan tertinggi di Challenge Season kali ini.
EArena seakan-akan masih belum berpuas hati berada di posisi kedua selepas selesai minggu pertama.
Kini, pasukan itu merampas kembali takhta tersebut pada hari pertama di minggu kedua semalam.
Dua Booyah berjaya diperoleh pada aksi semalam di peta Purgatory dan Alpine (Kumpulan A vs B).
Aksi pusingan ketiga Purgatory melihatkan EArena mencatatkan 25 mata keseluruhan dan 13 mata singkir.
Momentum itu diteruskan lagi pada pusingan seterusnya di Alpine apabila sekali lagi Booyah didapatkan di Alpine.
Pungutan 31 mata dan 19 mata singkir dikutip pada pusingan itu yang melonjakkan pasukan itu ke persada liga.
Challenge Season ESL Snapdragon Pro Series bersiaran langsung di Youtube, Facebook dan Twitch ESL Malaysia tiga hari seminggu pada jam 8 malam.
Kejohanan ini menawarkan hadiah wang terkumpul kira-kira  RM 13.19 Juta (AS$ 300,000) dan 12 pasukan teratas bakal berentap di Grand Final Februari tahun hadapan di Jakarta.


Pemain Mobile Legends Suhaz Esports, Danial Arif Mohd Judin atau Eavy kini sah meninggalkan pasukan itu selepas dua musim menyertai Liga Profesional Mobile Legends (MPL) MY.
Pengumuman itu dibuat dalam satu hantaran ringkas di Instagram @suhaz.esports dengan mengucapkan terima kasih atas jasanya bermain untuk pasukan itu selama ini.

View this post on Instagram

A post shared by Suhaz Esports (@suhaz.esports)

Eavy sudah lama bersama skuad itu sejak ia dikenali sebagai Ezzy Esports.
Malah, pembabitan Eavy bersama pasukan itu pada MPL MY musim ketujuh menunjukkan kehebatan skuad itu sebagai pendatang baru yang konsisten di musim liga.
Kini Suhaz Esports dianggotai oleh:

Muhammad Redzuwan Rosli (Hyhy)
Hadiazwan Bin Rosli (Box)
Muhamad Fadhil Bin Hishamuddin (Padel)
Muhammad Hazim Bin Zulkifli (D.Ace)
Muhammad Azri Bin Jamaludin (AJ)
Muhamad Raziq Muhamad Bukhari (Mali)


Pendakwah popular, Ebit Lew semalam memuat naik satu hantaran di Facebook berjumpa dengan Soloz dan Daddy Hood.
Beliau juga memuji Soloz dan Daddy Hood kerana menjadi idola anak-anak dan negara dan dikenali ramai dalam dunia gaming di Malaysia.

Semangat yang ditunjukkan Soloz dan Daddy Hood juga baik untuk membangunkan anak muda dan berkongsi kebaikan bersama.
“Baik dan beradab orangnya.” ujar Ebit Lew.
Akhir kata Ebit Lew juga mengucapkan agar usaha sama antara mereka akan membawa asbab kebaikan dan hidayah.
Sebelum ini, beberapa ahli Team Bosskurr dilaporkan menyertai usaha dakwah dan projek khidmat masyarakat yang dijalankan oleh Ebit Lew.
Foto: Ebit Lew


SDGR EBLZ harus melakukan sesuatu bagi menebus kekalahan mereka dan memecahkan sumpahan untuk mendapatkan kemenangan mereka yang pertama kali ini. Orange Esports juga tidak akan menyerah dengan mudah! Mereka akan memberikan persembahan terbaik mereka seperti sebelum ini.
PERLAWANAN PERTAMA
Orange Esports bermain dengan begitu berdisiplin, mereka bergerak secara berkumpulan dan rotasi yang dilakukan seringkali berjaya untuk menjatuhkan ahli pasukan EBLZ, mereka mendahului skor sebanyak 10-3 pada minit ke-6. EBLZ mengalami kesukaran untuk mencari momentum kembali, pasukan Orange terus snowball dan memberikan tekanan yang begitu tinggi kepada EBLZ.
Hayabusa sudah terlalu kuat ketika ini, beliau berjaya melengkapkan barang core yang diperlukan untuk memenangi perlawanan, EBLZ tidak mampu untuk bertahan kerana Kuz4 sering dilumpuhkan oleh pasukan Orange Esports, tidak membenarkan sang serigala itu mengganas di dalam perlawanan kali ini.

Gelaran MVP sudah pasti menjadi milik LinkEzaa, beliau farming dengan pantas dan terus melakukan rotasi untuk membantu pasukannya memenangi lane dan menjatuhkan turret. Skor 13-1 adalah salah satu kill tertinggi di dalam MPL MY musim kelapan ini.

PERLAWANAN KEDUA
Orange Esports sekali lagi menggunakan draft Alucard yang dimainkan oleh LinkEzaa, situasi yang sama berlaku sekali lagi apabila pasukan Orange Esports berjaya mengawal permainan, rotasi yang mereka lakukan memberikan ruang untuk mendapatkan turret. EBLZ kini bermain dengan berhati-hati ketika ini.
EBLZ mudah di wiped out pada minit ke-9, ternyata feathered air strike terlalu kuat untuk pasukan EBLZ hadapi, mereka menjadi panik dan keaadan mula menjadi kucar-kacir. Alucard sekali lagi menjadi hero yang memberikan damage tinggi di dalam pasukan Orange Esports. LinkEzaa membuktikan bahawa Alucard perlu di ban pihak lawan. Selain itu, Paquito juga harus diberikan perhatian, Iris mengekalkan dominasi di lane beliau menggunakan hero itu. Orange Esports berjaya mendapatkan kemenangan pada minit ke-11.

Gelaran MVP diberikan kepada Iris, beliau menggunakan Paquito dengan begitu baik sekali, memberikan tekanan dan mendapatkan kill pada minit awal permainan untuk memberikan ruang kepada Alucard untuk farm.


Pasukan SMG bertemu EBLZ membuka tirai perlawanan pada hari ketiga minggu keempat. Adakah pasukan EBLZ mampu memecahkan sumpahan mereka kali ini? Mereka belum pernah mengecapi kemenangan setakat minggu ketiga.
Mampukah kehadiran Silo sebagai jurulatih mengubah nasib pasukan EBLZ? Kita bakal saksikan.
PERLAWANAN PERTAMA
Pasukan EBLZ bermain dengan lebih baik kali ini, mereka mengawal peta dan melakukan rotasi dengan begitu cekap. Perbezaan gold pada minit ke-8 sudah mencecah 3 ribu memihak kepada pasukan EBLZ. Manakala ahli pasukan SMG melakukan split pushing dan tidak bergerak dalam satu pasukan.
Pertarungan cukup baik pada minit ke-11 oleh pasukan EBLZ, sangat teratur dengan menumbangkan 4 ahli pasukan SMG. Mereka mengambil peluang itu untuk mendapatkan Lord yang pertama. Feathered air strike dari Sori sangat tepat mengenai pasukan SMG sangat memberikan tekanan dan mereka tidak mampu mempertahankan inhibitor turret, meninggalkan hanya 1 turret yang terselamat di bahagian atas.
Tiba di fasa late game, Sasa menjadi makin menjengkelkan dengan hero Alice yang digunakan beliau, berjaya menangkap Kuz4 dan backline pasukan EBLZ. SMG berjaya mendapatkan Luminous Lord pada minit ke-17 dan berjaya comeback untuk memenangi perlawanan pertama.

PERLAWANAN KEDUA
Pasukan SMG sekali lagi menggunakan Roger sebagai jungler mereka, mereka bermain dengan begitu agresif pada minit awal permainan untuk memberikan ruang kepada Loong untuk mendapatkan barang core beliau.
EBLZ gagal untuk mendapatkan kawalan peta kembali dari pasukan SMG, mereka terus diasak pasukan SMG tanpa diberikan ruang untuk bernafas. Orange buff dan purple buff diambil pasukan SMG. Ling gagal memberikan impak yang besar di dalam perlawanan kedua ini. Walaubagaimanapun, pasukan EBLZ berjaya mencuri Luminous Lord pada minit ke-15 dari pasukan SMG. Mereka akhirnya berjaya menamatkan permainan pada minit ke-17.


Kumpulan e-sukan terbesar, Esports Business Network (EBN) hari ini melancarkan Esports City pertama di Malaysia sebagai destinasi acara e-sukan antarabangsa sekali gus memperkukuhkan industri e-sukan Malaysia di peringkat negara, serantau dan arena global.
Bernilai RM 4 juta, EBN Esports City dengan perkhidmatan penuh ini terletak di tingkat teratas Quill City Mall di tengah kesibukan kota raya Kuala Lumpur. Malah, ia turut diiktiraf sebagai kemudahan e-sukan yang terbesar di Asia Tenggara. Direka untuk menjadi lokasi ideal untuk e-sukan dengan keluasan 65,000 kaki persegi, ia dilengkapi dengan teknologi dan sistem sokongan tercanggih untuk menganjurkan kejohanan, acara dan konvensyen e-sukan bertaraf dunia.

EBN Esports City kini merangkumi EBN Esports Arena, Orange Esports Club, kafe e-sukan premium, Ibu Pejabat Esports Business Network serba baharu dan tiga studio siaran langsung yang berkelengkapan penuh.

EBN Esports Arena adalah dewan acara yang terbentang luas tanpa tiang, berkeluasan 10,650 kaki persegi dengan kemudahan produksi dan penyiaran yang komprehensif untuk menampung sehingga 1,000 penonton dan sesuai untuk syarikat komersil yang mencari lokasi berkelengkapan penuh untuk acara e-sukan.
Keseluruhannya, EBN Esports City menyajikan kemudahan perniagaan dan komuniti yang holistik bertujuan untuk mewujudkan ekosistem e-sukan yang kuat, berasaskan tiga teras utama – pengguna, perniagaan dan peluang dalam industri e-sukan.

Manakala Orange Esports Club pula dibina sebagai tempat untuk acara komuniti dan gaya hidup e-sukan dengan kemudahan 360° disertakan dengan komputer peribadi (PC), alat mudah alih dan konsol; membawakan pengalaman sebenar e-sukan untuk pemain kasual mahupun pemain e-sukan profesional.
Sejajar dengan fokus ini, The Gaming Company yang merupakan anak syarikat Esports Business Network (EBN), secara rasminya telah mengumumkan kerjasama dengan pembangun permainan e-sukan global, Riot Games Asia Tenggara.

Lesen eksklusif yang khusus untuk Malaysia dan Singapura ini akan membawa industri e-sukan ke tahap baharu melalui perancangan kesukanan kolej dan e-sukan untuk saling berentap menerusi penembak taktikal 5v5 berasaskan karakternya, VALORANT pada tahun 2021.
Kejohanan serantau tersebut bakal memberi peluang kepada pemain di seluruh Malaysia dan Singapura untuk mula membina legasi mereka di segenap rantau Asia Tenggara menerusi platform rasmi.
Bercakap ketika pelancaran EBN Esports City, Adrian Gaffor, Ketua Pegawai Eksekutif di Esports Business Network (EBN) mengatakan, “Misi syarikat kami adalah untuk terus membuka ruang kepada pelbagai jenama untuk memasuki dunia e-sukan dan gaming serta mengembangkan ekosistem yang kukuh dan bertahan lama untuk komuniti  industri ini.
“Setelah dua dekad menjadi sebahagian daripada industri e-sukan yang pesat membangun, kami melihat adanya peluang keemasan di saat ini. Kami percaya inilah masanya untuk kami memperbanyakkan apa yang kami tawarkan dan memperkenalkan konsep serba baharu di pasaran untuk jenama komersial dan komuniti e-sukan.
“Pelancaran EBN Esports City menjadi mercu tanda untuk fasa pertama rancangan kami. Walaupun tahun 2020 cukup menguji daya tahan kita dengan kehadiran pandemik yang telah melanda dunia, e-sukan masih berkembang dengan pesatnya dan terus mencapai aras yang membanggakan.
“Kami teruja untuk memacu momentum ini di rantau Asia Tenggara.” katanya.
Kumpulan syarikat Esports Business Network (EBN) juga merangkumi Prime Live, sebuah agensi pengurusan bakat e-sukan, Orange Esports, sebuah organisasi terkemuka pasukan e-sukan, dan Borneo Gaming Company (BGC), agensi pemasaran e-sukan pertama Borneo.
Pada masa ini, Malaysia berada di kedudukan #21 di peringkat global dengan lebih daripada 14 juta pemain dan anggaran pendapatan RM 2 bilion.
Segala berita terkini mengenai Esports Business Network boleh didapati di https://ebnbiz.com/.
Foto: EBN


Watak Overwatch terbaru yang didedahkan pada bulan lepas iaitu Echo akhirnya akan dimasukkan ke dalam permainan video tersebut pada 14 April 2020.
Blizzard mengesahkan perkara ini melalui satu ciapan di Twitter hari ini. Echo merupakan watak baharu terakhir sehingga pelancaran Overwatch 2 yang masih sedang dibangunkan.

Following the flight plan.
 Echo swoops into Overwatch on April 14! pic.twitter.com/BWO8W6ivDO
— Overwatch (@PlayOverwatch) April 9, 2020

Watak tersebut telah diuji dalam Public Test Region (PTR) selama beberapa minggu dan ramai pemain mendapati dia terlalu kuat. Hal ini kerana dia mempunyai satu kemahiran ultimate yang membolehkannya untuk meniru mana-mana watak lain dan boleh memenuhkan meter ultimate dengan sangat cepat.
Adakah ini bermaksud Blizzard telah berjaya untuk nerf watak tersebut sehingga menjadi lebih adil dan seimbang? Kita tunggu dan lihat pada 14 April 2020.
Sumber: Blizzard


Nampaknya ECHO PH tak bagi can langsung kat Blacklist International. Terus dibantainya 4-0 di Grand Final. Rasa macam reverse sweep tetapi tak!
Tahniah ECHO dan tahniah kepada Karltzy yang memenangi kejuaraan dunia buat kedua kalinya (kali terakhir di M2 bersama Bren).
Echo dianggotai oleh:
– Karltzy sebagai jungler
– Bennyqt sebagai marksman
– Yawi sebagai roamer
– Sanford sebagai EXP Lane
– Sanji sebagai midlaner
Ini bermakna Blacklist International gagal mempertahankan takhta mereka dan gagal juga mencipta rekod juara siri M dua kali berturut-turut.


Pasukan Echo adalah salah satu pasukan yang cukup terkenal di negara Filipina. Mereka mengumpulkan ramai pemain yang hebat dari negara itu.
Pasukan MPL itu gagal meneruskan perjuangan mereka di peringkat playoff MPL PH musim kelapan oleh kerana tewas di tangan pasukan Omega Esports.
Selepas musim kelapan tamat, organisasi e-sukan itu melepaskan beberapa pemain mereka iaitu Jaymeister, Invoker, Flysolo dan juga Aspect.
Jurulatih mereka iaitu Dale juga mengambil keputusan untuk keluar dari pasukan itu untuk mencari peluang baru.

View this post on Instagram

A post shared by ECHO™ (@echophilippines)

Namun begitu, Karltzy yang bermain sebagai jungler Bren Esports sebelum ini kini hadir untuk membantu pasukan itu menawan piala MPL PH musim kesembilan.
Karltzy adalah seorang pemain yang memiliki kemahiran mekanikal yang tinggi. Aksinya bermain Lancelot di Kejohanan Dunia M2 itu mengejutkan ramai penonton Kejohanan itu di serata dunia.
Beliau mengambil keputusan untuk keluar dari Bren Esports bagi mendapatkan peluang serta pengalaman baru di pasukan lain.
Pasukan Echo akan dianggotai oleh:
– KarlTzy
– Killuash
– Yawi
– 3MarTzy
– Rafflesia
– Bennyqt
– KurTzy
– Rk3
– Hadess
– Aaronqt
Mampukah pasukan yang penuh dengan bintang ini memberikan saingan hebat di dalam MPL PH musim kesembilan? Kita bakal saksikan.


100 Thieves secara rasmi mengumumkan bahawa Hunter ‘BabyJ’ Schline dan Adam ‘ec1s’ Eccles tidak lagi bersama pasukan itu. Langkah ini agak memeranjatkan, kerana dua pemain baharu itu menyertai sebelum pelancaran VCT NA Challengers Stage 1, iaitu pada Januari bulan lalu.
Barisan pemain pasukan ini antara yang terbaik di ekosistem kompetitif VALORANT dengan Hiko, Asuna, Ethan serta BabyJ dan ec1s. Namun, prestasi mereka tidak mencerminkan barisan pemain yang mantap itu dalam pusingan pertama VALORANT Challengers Tour Stage 1. Selepas tewas menentang Cloud9 Blue yang berada di kedudukan teratas, mereka juga tumbang di tangan The Guard. Masa penyediaan yang singkat dikatakan olehnya menjadi faktor tewas.

Today, we have made the difficult decision to release @BxbyJ_ & @ec1s_, effective immediately, as we continue to build for the future.
 We would like to thank Adam and Hunter for their contributions to #100T VALORANT and we wish them both the best moving forward. pic.twitter.com/Ixbu0VLF3c
— 100 Thieves Esports (@100T_Esports) February 21, 2022

Pembangun pasukan, Nadeshot, kecewa dengan prestasi itu dan meluahkan pendapatnya di Twitter.

That performance was absolutely unacceptable from us. Not much else to say, just can’t happen. Period.
— 100T Nadeshot (@Nadeshot) February 21, 2022

Pasukan itu akan bermain dengan Sean ‘bang’ Bezerra dan Noah ‘jcStani’ Smith dalam perlawanan akan datang mereka di NA VCT. Pasangan itu ditandatangani secara pinjaman daripada TSM dan Pioneers.
BabyJ dan ec1s pada asalnya mengisi peranan yang ditinggalkan oleh Nicholas ‘nitr0’ Cannella dan Joshua ‘steel’ Nissan. Nitr0 dan 100T saling berpisah supaya dia boleh kembali ke CS:GO dan Team Liquid, manakala organisasi itu menandatangani steel sejurus sebelum NA Last Chance Qualifier (LCQ) dijalankan sebelum melepaskannya.
Sumber rujukan: Dexerto


Grand Merdeka Mall menjadi antara satu-satunya pusat membeli belah yang mengetengahkan acara e-sukan sebagai salah satu pengisian hujung minggu lalu. Ini adalah edisi kedua yang dianjurkan.

Dalam acara yang mengumpulkan lebih 400 peserta dari serata Sabah ini, pemain berentap dalam empat kategori iaitu Dota 2, Mobile Legends, FIFA 18 dan Tekken 7 yang mengumpulkan hadiah wang tunai RM6,500!
Ini adalah barisan pemenang bagi kejohanan ini:
Dota 2
Juara – R Legacy Naib juara – DT Gaming
Tempat ketiga – Apple (Maaf – tiada gambar)
Tempat keempat – ST4R-RR
Tekken 7
Juara – HXI.Bleed Naib juara – VS.AMG |FV.Ahegao Tempat ketiga – Goodrevival Tempat keempat – Lawreto
Mobile Legends
Juara – UMNO Reborn Naib juara – Bocah Mengamuk Tempat ketiga – Team Evolution-X
Tempat keempat – Team Zeus (maaf tiada gambar)
FIFA 18
Juara – TZ_Mikel Naib juara – TC_Danial Tempat ketiga – afiq villa (dua dari kiri) Tempat keempat – Azib03
Kami di MyGameOn berharap lebih banyak acara e-sukan dapat dikembangkan di Sabah. Mungkin selepas ini akan ada edisi ketiga pula?


Di acara digital PC Gaming Show 2020, Paradox Interactive telah mengeluarkan satu lagi trailer baharu untuk Vampire: The Masquerade – Bloodlines 2 (VTMB2) dan mereka juga mendedahkan edisi terhad (Collector’s Edition) judul tersebut.
Watak popular daripada permainan video Vampire: The Masquerade – Bloodlines iaitu Damsel membuat kemunculan melalui trailer yang dipertunjukkan di PC Gaming Show 2020.

Edisi terhad judul ini dan segala kandungannya juga didedahkan melalui satu lagi video yang telah dikeluarkan pada waktu yang sama oleh laman YouTube rasmi World of Darkness.
Berikut adalah senarai kandugan Vampire: The Masquerade – Bloodlines 2 Collector’s Edition:

Permainan video VTMB2
Peta Seattle
Cakera vinyl tujuh inci yang mengandungi muzik latar rasmi
Figura watak Elif bersaiz 28cm
Bekas steelbook
Buku teras Vampire: The Masquerade edisi ke-5 (digital)
Kandungan tambahan dalam permainan video:

Pek pra-tempah “First Blood”
Pek “Unsanctioned Blood”
Pas “Season of the Wolf”

Pakej edisi terhad ini dijual dalam dua bentuk iaitu biasa dan standalone. Versi standalone dijual tanpa permainan video VTMB2 dan dikeluarkan untuk mereka yang telah pra-tempah VTMB2 secara digital.
Vampire: The Masquerade – Bloodlines 2 Collector’s Edition versi standalone dijual pada harga €109.99 (RM530). Untuk mendapatkan maklumat lanjut dan juga pra-tempah edisi terhad ini, anda boleh melayari laman web rasmi Paradox Interactive.
VTMB2 akan dilancarkan di PC, PlayStation 4 (PS4), dan Xbox One pada tahun ini.
Ikuti kami di Facebook dan Instagram.
Saksikan kami di YouTube.


Konami baru-baru ini mengumumkan penukaran nama sekali lagi dari eFootball kepada eFootball 2022.
Nama baru eFootball 2022 sudah diumumkan di akaun Twitter eFootball semalam.

Announcing #eFootball 2022 – the official title for our platform’s first season!
 Launching September 30th on consoles and PC 💻🎮 fans can finally experience how we have #SetFootballFree
 Find out more right here: https://t.co/XGJAKZFGaV pic.twitter.com/HqQRjjHQuv
— eFootball (@play_eFootball) September 2, 2021

EFootball 2022 akan dilancarkan pada 30 September ini untuk PC, PS4, PS5, Xbox One dan Xbox Series.
Setakat ini Konami memberitahu beberapa maklumat tentang eFootball dan mereka bakal membawa lebih dari 600 kelab berlesen serta mod baru dan juga pemain baru dari Standard ke Legendary.
Versi Mobile pula akan menggunakan sistem Unreal Engine dengan beberapa ciri dan pengalaman baru.

On mobile, #eFootball has been overhauled in Unreal Engine with new features and experiences.
 Delivered as an update to the existing #PES2021 app, current mobile users will be able to carry over many items once it launches this Autumn.
 More info – https://t.co/zvz3tbdKe2
— eFootball (@play_eFootball) September 2, 2021

PES 2021 di versi mobile akan ditukarkan kepada eFootball dengan penambahbaik Unreal Engine.
Tidak lupa juga semua pelantar akan mendapat rentas platform untuk PC, konsol dan mobile.
Nantikan eFootball 30 September ini untuk PC, PS4, PS5, Xbox One,Xbox Series, iOS dan Android.


Evil Geniuses hari ini dikalahkan oleh Thunder Awaken, pasukan dari Amerika Selatan.
Thunder Awaken yang dahulunya dikenali sebagai Thunder Predator kini dalam prestasi terbaik mereka di TI11.
Siapa sangka EG yang menjadi salah satu pasukan yang dijangka untuk memenangi TI11 kalah 2-0 terhadap Thunder Awaken.

Dua perlawanan yang sukar untuk EG.
Apa sahaja yang dibuat oleh mereka dibaca oleh Thunder Awaken dengan Mudah.
Thunder Awaken terdiri daripada 5 pemain dari Peru iaitu Pakazs, Darmago, PandaMoo,Sacred dan Matthew.
Mereka akan bertemu Team Secret selepas pasukan Eropah itu menang lawan PSG.SGD hari ini.


Epic Games Store menawarkan satu permainan percuma pada setiap hari bermula dari 17 Disember hingga 31 Disember tahun ini. Permainan percuma yang ditawarkan pada hari ini ialah Night in the Woods.
Para pemain PC yang menggunakan platform Epic Games Store boleh menebus permainan ini sekarang dan tawaran ini akan berakhir pada waktu 12AM malam ini.
Night in the Woods merupakan permainan pengembaraan yang memberi fokus terhadap penceritaan.
Anda bermain sebagai Mae, seorang pelajar universiti yang telah menghentikan pelajarannya. Dia kembali ke kampung halamannya dan mendapati banyak perkara telah berubah.
Dapatkan aplikasi Epic Games Store dan daftar akaun Epic Games secara percuma di sini.


Epic Games Store menawarkan satu permainan percuma pada setiap hari bermula dari 17 Disember hingga 31 Disember tahun ini. Permainan percuma yang ditawarkan pada hari ini ialah Solitairica.
Para pemain PC yang menggunakan platform Epic Games Store boleh menebus permainan ini sekarang dan tawaran ini akan berakhir pada waktu 12 tengah malam ini.

Solitairica menggabungkan permainan kad Solitaire dengan elemen role-playing game (RPG) dan juga kemajuan roguelike. Ia merupakan permainan kad di mana anda perlu membina deck yang kuat untuk menewaskan pelbagai jenis musuh.
Dapatkan aplikasi Epic Games Store dan daftar akaun Epic Games secara percuma di sini.


Epic Games Store menawarkan satu permainan percuma pada setiap hari bermula dari 17 Disember hingga 31 Disember tahun ini. Permainan percuma yang ditawarkan pada hari ini ialah Stranded Deep.
Para pemain PC yang menggunakan platform Epic Games Store boleh menebus permainan ini sekarang dan tawaran ini akan berakhir pada waktu 12 tengah malam ini.

Stranded Deep adalah permainan ikhtiar hidup di mana pemain terkandas di Lautan Pasifik. Anda perlu mendapatkan bahan-bahan dari kawasan sekeliling anda untuk meneruskan kehidupan dan menyelamatkan diri.
Permainan ini mempunyai premis yang agak sama dengan The Forest tetapi ia mempunyai satu kelemahan. Stranded Deep tidak mempunyai mod permainan multi-pemain dalam talian.
Walaubagaimanapun, anda tetap boleh main mod multi-pemain setempat dengan menyambung sebuah alat kawalan seperti DualShock 4 atau alat kawalan Xbox untuk pemain kedua.
Dapatkan aplikasi Epic Games Store dan daftar akaun Epic Games secara percuma di sini.


Epic Games Store menawarkan satu permainan percuma pada setiap hari bermula dari 17 Disember hingga 31 Disember tahun ini. Permainan percuma yang ditawarkan pada hari ini ialah Torchlight 2.
Para pemain PC yang menggunakan platform Epic Games Store boleh menebus permainan ini sekarang dan tawaran ini akan berakhir pada waktu 12 tengah malam ini.

Torchlight 2 merupakan sebuah permainan role-playing game (RPG) aksi yang mempunyai beberapa persamaan dengan permainan siri Diablo. Ia juga mempunyai mod permainan multi-pemain setempat dan dalam talian.
Dapatkan aplikasi Epic Games Store dan daftar akaun Epic Games secara percuma di sini.


Epic Games Store menawarkan satu permainan percuma pada setiap hari bermula dari 17 Disember hingga 31 Disember tahun ini. Permainan percuma yang ditawarkan pada hari ini ialah Tropico 5.
Para pemain PC yang menggunakan platform Epic Games Store boleh menebus permainan ini sekarang dan tawaran ini akan berakhir pada waktu 12AM malam ini.
Tropico 5 merupakan permainan pembinaan and pengurusan bandar. Ia merupakan judul pertama dalam siri Tropico yang mempunyai permainan multi-pemain di mana anda boleh bekerjasama atau bertanding dengan pemain-pemain lain.
Dapatkan aplikasi Epic Games Store dan daftar akaun Epic Games secara percuma di sini.
Ikuti kami di Facebook dan Instagram.
Saksikan kami di YouTube.


Komposisi di dalam MOBA menjadi antara hal yang wajib anda tahu untuk memastikan pasukan anda lebih baik dari pasukan yang lain.
Ejen Ali Agents’ Arena juga mempunyai komposisi yang terbaik untuk digunakan ketika berlawan.
Setakat ini, Ejen Ali Agents’ Arena masih tidak mempunyai mod Ranked.
Apa komposisi terbaik setakat ini? Terdapat empat komposisi yang anda boleh cuba bersama rakan-rakan anda.
1. Komposisi Seimbang 1 Carry 1 Tanker 1 Support

Komposisi seimbang ini menggunakan semua posisi yang ada di dalam Ejen Ali Agents’ Arena.
Anda bakal menggunakan Ali, Alicia, Rudy dan Roza sebagai carry, Mika sebagai Tanker dan Khai sebagai support.
Seimbang dalam semua posisi memudahkan anda untuk membuat pelan ketika berlawan di dalam arena.
2 .Komposisi 2 Carry 1 Tanker

Dua carry di dalam pasukan dapat memberi anda kelebihan apabila tanker di barisan hadapan untuk menarik perhatian musuh terhadapnya ketika berada di dalam zon.
Antara yang sesuai untuk komposisi ini adalah carry yang mempunyai jarak jauh seperti Roza.
Mika sudah semestinya akan menjadi tanker untuk sentiasa berlawan di dalam zon.
3. Komposisi 2 Carry 1 Support

Dua carry satu support mungkin tampak tidak ideal tetapi support yang ada di dalam permainan ini iaitu Khai dapat membantu.
Khai mempunyai kelebihan untuk memperlahankan musuh sekaligus memudahkan dua carry anda untuk menangkap dan menyerang musuh yang terkena serangan dari Khai.
4. Komposisi All-out 3 Carry

Tiga carry walaupun tidak ideal tetapi tiada yang lebih seronok melainkan semua orang dapat mengenakan damage yang tinggi.
Komposisi ini akan menjadi apabila tiga carry dapat memberi tekanan kepada pihak musuh untuk mengalahkan mereka tanpa memberi peluang untuk berehat.
Mungkin ada lagi komposisi-komposisi terbaik. Namun kita memerlukan lebih banyak karakter untuk menjadikan komposisi yang ada lebih unik dan banyak.


Ejen Ali Agent’s Arena adalah permainan MOBA Malaysia pertama di peranti pintar, iOS dan Android.

Permainan ini dibangunkan oleh Media Prima Digital dan Common Extract.
Agents’ Arena menampilkan tiga lawan tiga lain dari MOBA lain yang memberi fokus kepada lima lawan lima.
Setiap pasukan akan mempunyai tiga ejen dan akan bertarung di dalam gelanggang besar yang mempunyai tiga zon.

Pemain perlu menguasai zon-zon tersebut untuk menaikkan meter ke 100% bagi memenangi perlawanan.
Setakat ini Agents’ Arena hanya mempunyai enam karakter yang boleh dimainkan iaitu Ejen Ali, Alicia, Mika, Roza, Rudy dan Khai

Setiap ejen mempunyai kelebihan dan keupayaan masing. Sebagai contoh Alicia sebagai carry, Mika sebagai tanker dan Khai untuk support jarak jauh.
Permainan Agent’s Arena penuh ciri lain juga seperti penambahan stat. Sebagai contoh, anda boleh menambahkan daya serangan atau pengecasan energy dengan menaik taraf stat ini. Ia membolehkan ejen anda menjadi bertambah kuat.
Dengan fungsi ini, mungkin e-sukan untuk Ejen Ali Agents’ Arena akan diadakan nanti.

Ketika berlawan permainan ini tidak berasa perlahan dan beberapa serangan dari Ejen yang dipilih adalah sangat memuaskan terutamanya apabila anda berjaya mencuri balik zon dari pihak lawan.
Masih banyak lagi beberapa kemas kini yang perlu dibuat tetapi Agent’s Arena.
Tetapi impak MOBA Agent’s Arena setakat ini sangat menyeronokkan untuk dimainkan dan begitu kompetitif.
Anda boleh memuat turun Ejen Ali Agent’s Arena di Google Play untuk Android dan Appstore untuk iOS.


Pelbagai jenis peminat yang akan wujud tidak kira francais apa pun.
Sudah pasti banyak francais tidak lari dari beberapa peminat yang kadang kala melebihi had apabila membuat karya fiksyen, teori dan spekulasi yang sangat tidak sesuai atau eksplisit.
Perkara yang sama juga berlaku sebelum ini dengan salah satu karakter dari francais Upin-Ipin hasil ciptaan Les’ Copaque.
Ejen Ali siri animasi Malaysia dari WAU Animation juga tidak terlepas dari masalah ini. Satu pengumuman baru sudah dibuat di laman Twitter @ejen_ali mengenainya.

A reminder to fellow Ejens from MATA HQ:
 Let’s keep the fandom as a safe place for everyone.
🤜🏻💥🤛🏻 pic.twitter.com/6nqzBgyKI6
— Ejen Ali (@ejen_ali) November 22, 2021

Di dalam kenyataan itu, terdapat beberapa karya seni Ejen Ali yang sangat eksplisit dan tidak sesuai malah dikira melanggar etika.
“Kami menerima semua jenis karya seni, cerita fiksyen, teori dan spekulasi mengenai Ejen Ali.
“Bagaimanapun, kami memohon semua peminat Ejen Ali untuk menghormati semua karakter dan membuat karya yang lebih sesuai dan memberi inspirasi kepada semua pihak,” tambah Ejen Ali lagi.
Ejen Ali banyak memberi fokus kepada karakter ejen kanak-kanak, jadi karya seni seperti ini nyata tidak sesuai dan lebih memudaratkan ramai pihak.
Oleh itu, kita sebagai peminat apa-apa jenis francais pun haruslah menjaga dan mencipta ruang yang selamat untuk semua orang terutamanya sebagai peminat Ejen Ali dalam kes ini.
Ejen Ali baru-baru ini sudah menjayakan satu pertandingan e-sukan terbaru permainan video Ejen Ali Agents’ Arena yang banyak mendapat sambutan dari ramai pihak.


Riot Games telah mendedahkan ejen baharu VALORANT Killjoy secara rasmi melalui sebuah trailer yang dimuat naik di laman YouTube rasmi mereka baru-baru ini.
Killjoy merupakan seorang ejen yang berasal dari Jerman dan kemahiran-kemahiran beliau menonjolkan kebolehan sebagai seorang pencipta gajet yang hebat.

Nampaknya beliau akan diperkenalkan pada musim VALORANT yang seterusnya iaitu Act II yang dijangka akan dilancarkan sekitar 4 Ogos ini. Riot Games sudah mengumumkan bahawa Act II akan mempunyai beberapa perubahan dari segi mod permainan Ranked.
VALORANT kini boleh dimain di PC secara percuma dan boleh dimuat turun melalui laman web rasminya di sini.
Ikuti kami di Facebook dan Instagram.
Saksikan kami di YouTube.


Penerbit Eksekutif Overwatch, Chacko Sonny, akan meninggalkan Blizzard Entertainment pada hari Jumaat, menurut jurucakap Activision yang bercakap dengan Bloomberg.
Jurucakap Blizzard mengesahkan kepada Bloomberg bahawa Chacko, yang menyelia keseluruhan francais dan pengembangan Overwatch untuk sekuel itu, akan meninggalkan syarikat itu.
“[Blizzard] adalah sebuah anugerah bagi saya dan salah satu pengalaman terbaik dalam kerjaya saya,’ kata Sonny melalui e-mel kepada kakitangan, menurut Bloomberg.
Blizzard juga mengatakan bahawa Overwatch 2 sudah hampir ke penghujung proses pembangunan sewaktu Sonny meletak jawatan. Kemas kini mengenai Overwatch 2 akan diberikan pada akhir bulan ini, dan garis masa mungkin telah berubah memandangkan Overwatch 2 dilaporkan masih memerlukan bertahun-tahun sebelum dapat dilancarkan.
Activision Blizzard kini menghadapi tuntutan mahkamah dari California atas kes gangguan seksual dan diskriminasi. Baru-baru ini juga diketahui bahawa Securities and Exchange Commission (SEC) sedang menyiasat kes itu di Activision dan Equal Employment Opportunity Commission (EEO) telah menyiasat Activision sejak Mei 2020.
Walaupun pemergian Sonny tidak berkaitan dengan siasatan itu, ini bukanlah keberangkatan pengurusan atasan pertama di Activision. Presiden Blizzard J. Allen Brack, ketua pegawai undang-undang Blizzard Claire Hart, dan Activision CPO Claudine Naughton semuanya keluar atau merancang untuk keluar dari syarikat tersebut dalam beberapa bulan setelah tuntutan itu.
Pengarah Overwatch 2 Jeff Kaplan juga meninggalkan syarikat itu, tetapi pada April 2021 sebelum tuntutan mahkamah California dikeluarkan pada bulan Julai.
Artikel ini diterjemah daripada IGN SEA. Artikel asal boleh dibaca di SINI.


Untuk memudahkan para pembaca, penulis ingin berkongsi hero yang digunakan oleh setiap pemain pada perlawanan kedua:
BIGETRON ALPHA

Kyy – Popol and Kupa
Rippo – Barats
Renbo – Beatrix
Matt – Lunox
Branz – Harley

EVOS LEGENDS

Rekt – Grock
Ferxiic – Claude
Wannn – Kagura
Antimage – Bendetta
Clover – Esmeralda

PERLAWANAN KEDUA
Rekt dan Ferxiic cuba mendapatkan orange buff milik BTR namun digagalkan oleh Renbo dan Kyy yang mengawal peta. Ferxiic dan Rekt menjadi korban akibat tindakan itu. Branz mengambil kesempatan itu mendapatkan turtle yang pertama tanpa sebarang gangguan dari Evos. Ferxiic sekali ditumbangkan oleh Matt ketika ingin mengambil ketam di bahagian bawah. Manakala, Rippo berjaya membunuh Antimage di bahagian atas, BTR bijak mengatur strategi mereka untuk mendapatkan kill di dalam peta.

Turtle kedua berjaya lagi diambil oleh Branz tanpa sebarang gangguan, BTR mengawal tempo permainan ketika ini, Evos Legends tidak berupaya untuk mengawal peta dan bermain di dalam tempo BTR. Ferxiic dilihat bermain dengan sangat pasif dan fokuskan pada farming. Pertarungan pada minit ke-9 memberikan kelebihan pada EVOS Legends selepas Ferxiic berjaya menumbangkan Rippo di bahagian tengah. Walau bagaimanapun, clutch yang dtonjolkan oleh Renbo berjaya membalas asakan itu dan BTR berjaya mendapatkan 4 kill.

Lord pertama berjaya diambil pasukan BTR dan mereka terus mengejar objektif untuk menghancurkan turret di bahagian dalam base pasukan Evos. Renbo yang sudah mendapatkan item core yang diperlukan sudah memberikan damage yang sangat tinggi dengan satu tembakan senapangnya. Evos Legends tidak mampu menahan serangan itu dan terpaksa berundur. BTR kemudiannya menang dengan mudah pada minit ke-12.

Untuk memudahkan para pembaca, penulis ingin berkongsi hero yang digunakan oleh setiap pemain pada perlawanan ketiga:
BIGETRON ALPHA

Kyy – Atlas
Rippo – Phoveus
Renbo – Benedetta
Matt – Lunox
Branz – Ling

EVOS LEGENDS

Rekt – Popol and Kupa
Ferxiic – X.Borg
Wannn – Cecillion
Antimage – Balmond
Clover – Ruby

PERLAWANAN KETIGA
Pertarungan dimulakan dengan pantas di perlawanan ketiga ini, first blood ke atas Rekt berjaya didapatkan oleh Renbo dengan bantuan Branz dan Kyy, Evos membalasnya dengan menumbangkan Renbo. Turtle pertama berjaya dibunuh oleh Ferxiic selepas pertarungan berlaku di kawasan turtle itu. Selang beberapa minit kemudian, Ferxiic sekali lagi berjaya mendapatkan turtle kedua selepas kesilapan BTR memaksa pertarungan berlaku yang tidak menguntungkan mereka.

Lord pertama berjaya diambil dengan mudah oleh pasukan BTR, hanya Rekt sahaja yang cuba menganggu mereka. BTR mengambil peluang itu untuk menyerang base Evos Legends namun ia mudah dipatahkan oleh Sang Macan Putih itu. Pertarungan di minit ke-13 menyaksikan Clover diserang oleh Kyy tetapi di counter kembali menggunakan ultimate menyebabkan Rippo terkorban di dalam pertarungan itu. Ia menyebabkan Evos boleh menarik nafas lega selepas BTR seringkali memberikan asakan kepada mereka.

Kyy bijak menggunakan fatal links untuk memerangkap Clover dan Antimage dan menyebabkan Evos kehilangan 2 orang ahli pada saat itu. Lord yang sudah di enhanced diambil dengan mudah oleh pasukan BTR tanpa sebarang tentangan dari Evos Legends. Hasil dari pushing bersama Lord hanya berjaya mendapatkan turret di bahagian bawah dalam base pasukan Evos.

Pertarungan terakhir pada minit ke-21 menyaksikan Evos Legends kehilangan 4 orang ahli pasukan mereka, meninggalkan Antimage sahaja unutk mempertahankan base. BTR kemudian merusuh masuk ke base Evos Legends dan Antimage yang tinggal keseorangan hanya mampu berserah dan memberikan kemenangan kepada pasukan BTR.

El Classico di antara juara musim ketujuh dan naib juara ini akhirnya berpihak pada BTR kali ini. Rippo sempat bercanda dengan taunt menyifatkan Evos Legends hanya seekor kucing dan bukan sebagai harimau putih yang sedang mengaum.


Pertarungan El Clasico di antara EVOS Legends dan RRQ Hoshi sangat dinantikan oleh para peminat pasukan masing-masing. RRQ Hoshi mempunyai 3 piala MPL sementara EVOS Legends memegang 2 piala setakat ini.
Perlawanan pertama menyaksikan pasukan EVOS Legends membawa masuk Hayabusa untuk digunakan Ferxiic sementara RRQ Hoshi menggunakan Granger.
Fasa minit awal permainan menyebelahi pasukan EVOS selepas Rekt berjaya memenangi lane beliau dan terus memberikan asakan kepada Sang Raja.
Selain itu, rotasi yang dilakukan oleh LJ sangat berkesan dengan menggunakan ejector dan unstoppable force untuk menumbangkan ahli pasukan RRQ Hoshi.
LJ berjaya zoning Alberttt dari menolong pasukannya di fasa akhir permainan. Ini menyebabkan kesemua ahli pasukan Alberttt tumbang dan tidak dapat mempertahankan crystal dari dimusnahkan pasukan EVOS.

Seterusnya, RRQ Hoshi mempunyai momentum yang diperlukan di perlawanan kedua, Lancelot Alberttt memberikan tekanan yang begitu hebat sekali di minit awal permainan. Mereka berjaya mengawal peta dan mencuri buff milik EVOS Legends.
Namun begitu, keadaan tidak berpihak kepada pasukan RRQ Hoshi begitu lama. Mereka mula tewas selepas Rekt dan Wannn mendapatkan barang core mereka. Real World Manipulation yang digunakan oleh Wannn memberikan damage yang terlalu tinggi di dalam perlawanan.
Pasukan RRQ Hoshi tidak dapat menahan serangan demi serangan dikeluarkan pasukan EVOS Legends dan mereka tewas 0-2 di El Clasico kali ini.


MPL Indonesia musim ketujuh kini sudah menghampiri penghujungnya, peringkat group stage akan berakhir pada hari ini. Hari ini merupakan hari yang panas dengan El Clasico di antara Sang Raja dan juga EVOS Legends.
EVOS Legends memerlukan skor 2-0 ke atas RRQ Hoshi bagi melayakkan diri ke pusingan upper bracket manakala Sang Raja hanya perlu memenangi satu perlawanan untuk mendapatkan slot tersebut.
Ia pasti akan menjadi saingan hebat buat kedua-dua pasukan untuk saling merebut slot terakhir ini.
Ferxiic dan Alberttt harus menonjolkan prestasi yang cemerlang sebagai jungler kedua-dua pasukan. Ahli pasukan lain harus bijak melakukan rotasi ke arah lane lawan untuk memastikan jungler mereka di enable saat pertengahan permainan.
Albertt yang merupakan juara musim ke-6 yang lalu mempunyai peluang yang besar untuk memenangi perlawanan ini kerana hero pool yang sangat besar telah memberikan beliau kelebihan untuk pasukan Sang Raja.
Di samping itu, Ferxiic juga dilihat sebagai seorang pemain baru yang dimasukkan ke dalam pasukan EVOS Legends.
Prestasinya di dalam permainan pantas melonjakkan namanya sebagai salah seorang jungler yang terbaik di dalam MPL Indonesia musim ketujuh.
Bocah ajaib ini dibawa masuk dari pasukan EVOS Icon yang mempunyai sejarah sebelum ini tanpa kalah ketika Ferxiic bermain untuk pasukan tersebut di MDL.

View this post on Instagram

A post shared by MPL Indonesia (@mpl.id.official)

Perlawanan pada malam ini pasti akan menjadi saat yang mendebarkan buat kedua-dua pasukan.
Mampukah Sang Raja meneruskan momentum mereka setelah memperolehi synergy antara pasukan atau adakah EVOS Legends akan bangkit dengan strategi yang baru berdasarkan keputusan mereka yang merosot baru-baru ini. Kita saksikan tidak lama lagi.
Foto: OneEsports


Permainan Elder Scrolls seterusnya diumumkan. Dinamakan Elder Scrolls Blades, ia adalah permainan ‘Elder Scrolls asli’ dengan ‘kualiti grafik konsol’ walaupun dikeluarkan sebagai permainan mudah alih (peranti pintar).
Bethesda mengatakan Blades adalah ‘pengalaman luar biasa di mobile‘. Bagaimanapun, syarikat itu juga mengatakan mereka sedang membangunkan Blades untuk pelancaran di konsol, PC dan VR. Ia percuma, dan akan hadir ke iOS dan Android pada September nanti. Pra-tempah dan boleh dibuat sekarang dan pra-pendaftaran di laman web Bethesda.
Ia menampilkan PvP yang juga cross-platform bermakna pemain di PC boleh berentap dengan mereka di iOS. Ia juga mempunyai mekanisme pembinaan bandar; sementara korang bina bandar dari masa ke semasa, korang akan unlock NPC baru dan misi baru.
Ia bukanlah permainan berteraskan pembinaan bandar tapi satu elemen yang penting dimasukkan dalam game itu.


Seperti yang diketahui ramai, sistem emblem di Mobile Legends: Bang Bang (MLBB) akan dirombak secara besar-besaran pada 27 Jun ini.
MyGameOn menemubual pembangun (developer) MLBB mengenai perubahan yang akan berlaku pada patch 1.7.94.
Menurutnya, Moonton menganggap bahawa sistem emblem yang lama terlalu menyusahkan untuk semua pemain.

Jadi mereka merombak semula sistem emblem untuk memudahkan semua pemain terutama sekali pemain baharu.
Bagi Moonton antara sebab mereka mahu merombak emblem ini disebabkan mereka mahu memberi fleksibiliti kepada pemain ketika bermain hero yang mempunyai banyak posisi.
“Granger merupakan seorang Marksman yang sering dimainkan di posisi Jungler. Namun, pemain perlu memilih di antara emblem Assassin ataupun Jungler untuk Granger,” tambah Moonton.

Kini mereka memberi kebebasan untuk memilih emblem yang pemain mahukan dan secara teorinya, Granger boleh dimainkan di semua posisi seperti EXP Lane, Mid Lane ataupun Roamer.
Moonton akhirnya menambah satu ciri yang di tunggu ramai iaitu penukaran emblem semasa fasa draft pick.

Kini pemain boleh menukar emblem selepas pemain memilih hero mereka di fasa draft pick sama seperti pemain profesional di server kejohanan (tournament server).
Mereka percaya bahawa sistem emblem ini akan lebih seimbang dan berharap tidak akan ada overpowered emblem dalam rombakan ini.

Apabila ditanyakan soalan mengenai jika Moonton akan menambah satu item dash yang boleh memudahkan hero dengan nyawa yang rendah untuk menjarakkan diri daripada hero-hero Assassin, Moonton tidak akan mencipta item itu.
Bagi Moonton, mereka mahu memudahkan permainan ini dan dengan penambahan item ini akan membuatkan MLBB lebih rumit untuk dimainkan.
Patch 1.7.94 akan tiba di pelayan rasmi pada 27 Jun ini.


Memilih Emblem dan Spell yang betul untuk setiap hero adalah salah satu elemen yang paling penting untuk meningkatkan kapasiti hero yang digunakan.
Ada di antara pemain yang tidak pasti tentang emblem dan spell yang sesuai untuk digunakan. Marksman seperti Claude sangat bergantung kepada emblem dan spell yang sesuai untuk menjadikan hero ini boleh sustain di dalam lane ketika minit awal permainan.
Oleh itu, emblem yang paling sesuai digunakan oleh Claude adalah support emblem. Claude sangat memerlukan daya pemulihan mana di peringkat awal permainan untuk kekal lebih lama di dalam pertarungan.
Maka, penggunaan support emblem dengan meletakkan point ke dalam Agility dan juga Regeneration sangat membantu Claude mendapatkan penambahan pergerakan serta regeneration mana dan juga nyawa.
Pastikan anda memilih talent Avarice untuk penambahan gold yang membantu anda mendapatkan barang core Claude seperti Demon Hunter Sword dan juga Malefic Roar di minit pertengahan permainan.

Selesai sahaja memilih emblem, anda boleh memilih spell sprint bagi menambahkan pergerakan anda di dalam medan pertempuran untuk memastikan Claude mengeluarkan damage yang sangat tinggi dengan penggunaan Blazing Duet. Selain itu, spell ini juga boleh digunakan untuk melarikan diri apabila dikejar oleh pihak musuh.

Spell Vengeance juga boleh menjadi alternatif apabila berdepan hero-hero yang mempunyai auto-attack yang tinggi serangannya.
Sudahkah anda mencuba emblem dan spell ini untuk Claude? Jika belum, pastikan anda jangan tersilap lagi. Tugas utama marksman adalah farm dan tidak mati. Jika permainan sudah mencapai fasa akhir, Claude adalah antara hero yang mampu memberikan kemenangan untuk pasukan anda. Selamat mencuba!
Foto: GridGames, Mobile-Legends Fandom, SlippyDraws01 DeviantArt


Innersloth, pembangun Among Us mengumumkan sebuah acara khas akan diadakan bersiaran langsung pada minggu hadapan.

📢 EMERGENCY MEETING 📢
join the Crewmates for Emergency Meeting #33: a live, 5 minute presentation on Nov 9 @ 11am PST about the next major Among Us update
featuring information about Roles and [REDACTED] pic.twitter.com/zP4OEvdHtR
— Among Us (@AmongUsGame) November 3, 2021

Diumumkan melalui Twitter permainan Among Us, mereka menyatakan acara Emergency Meeting itu diadakan untuk pembentangan mengenai kemaskini terbesar Among Us buat masa akan datang. Selain informasi mengenai peranan baru dan satu perkara yang dirahsiakan.
Acara itu akan diadakan pada 9 November pada 11.00 pagi PST (9 pagi waktu Malaysia) di saluran YouTube Among Us.
Among Us kini tersedia untuk pengguna PC, Nintendo Swith dan peranti mudah alih. Among Us akan tiba di PS4, PS5, Xbox Series X dan Xbox One pada 14 Disember ini dan pelanggan Xbox Game Pass dikatakan boleh dapatkan permainan ini secara percuma.
Sumber: ComicBook.


Empat pasukan terpaksa mengakhiri musim mereka dengan lebih awal selepas mereka tersingkir daripada Playoffs MPL MY Musim ke-11.
RSG Slate MY menjadi pasukan pertama yang mengucapkan selamat tinggal selepas Red Esports menewaskan mereka dengan skor 2-1.
Bekas juara musim ketujuh itu tidak dapat bermain seperti di musim liga dan pemain seperti Izanami, Lolealz dan Leixia nampak bergelut untuk bermain.
Rookie Mid Laner Red Esports, Kyym menjadi duri dalam daging untuk pasukan RSG Slate MY dengan mengutip MVP selepas bermain Pharsa dan Valentina untuk siri ini.

Team Lunatix pula menamatkan musim Madness Esports yang penuh dengan cabaran dan dugaan sepanjang musim.
Walaupun dibelenggu dengan isu dalaman, namun Madness Esports beraksi dengan sangat baik menentang Team Lunatix.
Tetapi pada perlawanan kedua, Team Lunatix berjaya bangkit semula dan membawa momentum ini ke perlawanan ketiga di mana mereka berjaya menghukum kesilapan Madness Esports.
Team Lunatix akhirnya menewaskan Madness Esports dengan skor 2-1.

Perlawanan di antara Red Esports menentang Homebois berakhir dengan skor 2-1 berpihak kepada Homebois.
Pada perlawanan pertama, Red Esports mendominasi perlawanan itu dengan pemilihan Arlott dan Valentina yang mengganas dalam perlawanan itu.
Namun pada perlawanan kedua, walaupun perlawanan ini boleh dimenangi oleh kedua-dua pihak, Homebois berjaya mendapat kemenangan selepas Anip melakukan split push di Mid Lane.
Pada perlawanan penentuan, Homebois berjaya mengawal map dan rotasi yang cantik untuk menumpaskan Red Esports dengan mudah.

Pada hari kedua playoffs, Team Lunatix bertemu dengan Yoodo Red Giants yang berakhir dengan skor 2-1.
Pada perlawanan pertama, Red Giant Esports berjaya mengunci Unii yang menggunakan Fanny dengan Kaja yang dimainkan oleh Xorn.
Namun pada perlawanan kedua, barisan hero yang keras seperti Gloo, Lolita, dan Akai yang dimainkan TEam Lunatix berjaya menewaskan Yoodo Red Giants.
Di dalam perlawanan penentuan, Red Giants Esports dihukum dengan kesilapan mereka selepas mereka gagal pulang ke base dengan lebih awal menyebabkan Team Lunatix menang.

Hanya tinggal empat pasukan yang tinggal iaitu Todak, Team SMG, HomeBois dan Team Lunatix.
Siapakah yang akan mendapatkan kejuaraan MPL musim ini dan slot ke MSC 2023?


Indonesia: Satu berita gempar buat organisasi e-sukan Indonesia, Aerowolf Pro Team apabila empat pemain di divisi MLBB Junior dilepaskan pada dua hari lepas.

View this post on Instagram

A post shared by AEROWOLF PRO TEAM (@aerowolfproteam)

Satu posting di Instagram rasmi @aerowolfproteam menjelaskan empat pemain mereka, JackLee, Iqiino, Stwrd dan Kenshin dilepaskan dari organisasi tersebut.
Aerowolf juga mengucapkan terima kasih kepada mereka atas sumbangan dan jasa serta pencapaian bersama pasukan.
Sementara itu Ketua E-Sukan, Shin Xu juga dilaporkan meninggalkan organisasi tersebut.

View this post on Instagram

A post shared by AEROWOLF PRO TEAM (@aerowolfproteam)

Tiada kenyataan rasmi dari Aerowolf yang menerangkan sebab utama kenapa pemain dan ketua e-sukan ini dilepaskan dari organisasi. Namun, netizen Indonesia membuat sangkaan kerana prestasi pasukan Junior di MDL tidak memberangsangkan dan kemungkinan organisasi juga tidak mempunyai kewangan yang stabil.


Todak Mobile Legends yang meraih tempat kedua di Liga Profesional Mobile Legends (MPL) MY musim ketujuh baru-baru ini membuat kejutan dengan memperkenalkan barisan pemain terdiri daripada 10 orang pemain.
Meskipun begitu, prestasi Todak di Piala Asia Tenggara MLBB (MSC) 2021 kurang memberangsangkan di tempat ketujuh/kelapan. MSC juga adalah kejohanan pertengahan tahun yang mana pasukan akan membuat rombakan atau pertukaran pemain selepas itu.
Semalam, Todak umum Stoo, Vins, Jemi dan juga Medal kini tidak aktif dan mereka bebas menyertai mana-mana pasukan yang berminat mengambil mereka sebagai pemain.
“Keputusan ini dibuat selepas mengambil kira waktu permainan yang para pemain ini diberikan ketika bersama dengan pasukan Todak. Jadi, keputusan ini adalah untuk memberi peluang kepada mereka untuk kekal berada di pentas professional dengan masa permainan yang mencukupi,” kata Pengurus pasukan Todak, Mohd Syazlan Mohd Rosi, Ashi.
Ashi juga menyatakan harapan agar pemain-pemain ini dilamar oleh pasukan-pasukan di luar sana agar mereka juga diberikan lebih pendedahan terhadap permainan kompetitif walaupun bakal berdepan dengan mereka sendiri sebagai pihak lawan.
Untuk maklumat penuh dan juga perkembangan terkini, anda boleh mengikuti perkembangan pasukan Todak melalui laman media sosial mereka di Facebook Todak MLBB dan Instagram @todakmlbb.


Selepas berhempas pulas di pusingan kelayakan tak lama dulu, skuad Zenith4cast, Proxy Alliance, PTSB DOT COM dan Wyvern’s Fury III  layak ke semi final Zon Utara dalam kategori Mobile Legends bagi Celcom XPAX Kejohanan E-Sukan Kampus Semester 2 yang berlangsung bermula hari ini.
Dalam perlawanan sengit yang menggunakan format terbaik daripada tiga (BO3), mereka berjaya, lihat kembali ulang tayang perlawanan-perlawanan epik suku akhir dibawah:

MLBB CELCOM #XPAXKEK SEM 2 Quarter Final 2 – REX e-sport [IPG Pulau Pinang] VS Wyvern's Fury III [UTP]
Pasukan dari Zon Utara ni bukan biasa-biasa ya, memang semuanya berbisa! Pasukan manakah yang bakal memenangi match pusingan Quarter Finals #XPAXKEK petang ini, Team REX e-sport dari Institut Guru Kampus Pulau Pinang atau Wyvern's Fury III mewakili Universiti Teknologi Petronas? Saksikan LIVE #DemiMaruahKampus
Posted by My Game On on Saturday, October 12, 2019

MLBB CELCOM #XPAXKEK SEM 2 Quarter Final 1- Zenith4cast [Poli Azlan Shah] VS USM Proxy Plus [Kejuruteraan USM]
Perlawanan penentuan ke pusingan Semi-Finals Celcom #XPAXKEK Zon Utara hari ini dimulakan dengan team Zenith4cast mewakili Politeknik Sultan Azlan Shah menentang team USM Proxy Plus dari KEJURUTERAAN UNIVERSITI SAINS MALAYSIA #DemiMaruahKampus Siapakah yang bakal bolot kemenangan jom kita saksikan!
Posted by My Game On on Saturday, October 12, 2019

Edisi kedua Celcom XPAXKEK membawakan 2 kategori pertandingan iaitu Mobile Legends: Bang Bang dan PUBG Mobile dengan jumlah hadiah wang terkumpul sebanyak RM180,000.
Mengikut format semester lepas, pelajar-pelajar bertanding dalam lima zon iaitu:

Borneo (Wilayah Persekutuan Labuan, Sabah & Sarawak) – Universiti Malaysia Sarawak (UNIMAS), Kuching pada 21 & 22 September 2019
Selatan (Negeri Sembilan, Melaka & Johor) – Paradigm Mall, Johor Bahru pada 27 & 28 September 2019
Tengah (Kuala Lumpur, Selangor & Putrajaya) – Universiti Teknologi MARA (UiTM) Puncak Alam pada 5 & 6 Oktober 2019
Utara (Perak, Penang, Perlis & Kedah) – Universiti Sains Malaysia (USM) Kampus Induk Pulau Pinang pada 12 & 13 Oktober 2019
Pantai Timur (Kelantan, Terengganu & Pahang) – Kuantan City Mall, Kuantan, Pahang pada 26 & 27 Oktober 2019
Grand Finale – The Curve, Damansara pada 23 & 24 November 2019

Pasukan-pasukan berdaftar akan bertanding bagi merebut kedudukan 16 terbaik dalam peringkat online. 16 pasukan yang layak untuk kedua-dua game akan mara ke setiap zon bermula dari UNIMAS, Sarawak.
Pemenang pasukan dari setiap zon ini akan merebut gelaran juara keseluruhan dan hadiah wang terkumpul di The Curve, Damansara pada akhir November. Lebih menarik, kampus yang mengumpul mata tertinggi akan menerima biasiswa bernilai RM50,000 dibawakan oleh Celcom Xpax.
Pada semester lepas, juara keseluruhan disandang oleh Universiti Malaysia Sabah (UMS), tempat kedua dimenangi oleh Universiti Teknikal Malaysia Melaka (UTeM) dan tempat ketiga diperoleh oleh Universiti Kebangsaan Malaysia (UKM).
XPAXKEK Semester 2 dicetuskan secara eksklusif oleh Celcom XPAX, diaktifkan oleh Legion by Lenovo, Realme Malaysia, Malindo Airways, Honda Malaysia, Rohto Mentholatum, Lazada, Fitlion, Royale Chulan Hotel & OYO Hotels dan disokong oleh MDEC, Mobile Legends E-Project, KBS & ESM.


Boleh dikatakan PUBG Mobile sangat popular dan pernah menduduki tangga teratas dalam carta App Store. Tidak seperti Fortnite Mobile, PUBG versi telefon pintar menyokong hampir kesemua peranti di iOS dan Android. Tapi bagi yang masih tak berpuas hati dan ingin menggunakan emulator, Tencent menjangkakan hal itu dan dah menyediakan option untuk korang!
Dinamakan Tencent Gaming Buddy, ia boleh dimuat turun dengan percuma. Korang juga bebas menukar grafik mengikut kesesuaian. Ia menyokong resolusi HD, Full HD dan 2K.

Tentunya, dengan perubahan ini, membuatkan pengguna emulator mempunyai kelebihan kerana menggunakan tetikus dan papan kekunci. Untuk itu, korang hanya boleh bertempur dengan pengguna emulator juga dan bukannya mereka yang berada di platform peranti pintar.
Kalau nak diikutkan, memang adil kerana reaksi di PC lebih pantas sebagai contoh, berpusing ke belakang, dan membidik dengan tepat menggunakan tetikus. Emulator ini boleh dimuat turun pada bila-bila masa in case korang nak cuba platform baru dan PC korang tak boleh run PUBG dengan baik.
Muat turun di SINI.

Sumber: Duniaku.net


Di patch Advance Server 1.7.64 Mobile Legends Bang Bang, terdapat banyak perubahan yang berlaku di dalam patch ini terutama sekali untuk Lord dan beberapa item.
Pada patch ini, serangan Enhanced Lord iaitu Turret Clash boleh menghancurkan semua menara selepas 12 minit.
Sebelum ini, ia hanya boleh menggunakan Turret Clash pada satu menara sahaja.
Ini memberikan kelebihan buat pasukan yang ketinggalan dari segi gold serta experience untuk mencuba curi Lord itu dan menukar arus perlawanan.
Beberapa item yang tidak popular seperti Sea Halberd, Magic Blade dan Rose Gold Meteor juga menerima buff.
Pasif Twilight Armor kini dirombak semula di mana jika pengguna diserang sebanyak 800 damage, damage lebihan itu akan dikurangkan sebanyak 300 +5% dari Max HP. Cooldown pasif adalah lima saat.
Cooldown Battle Spell Aegis dikurangkan daripada 90 saat ke 75 saat.
Akhir sekali, perubahan hero turut berlaku di mana Novaria, Alpha, Joy, Eudora, Lesley, dan Chang’e sudah dikuatkan manakala Layla dan Freya dilemahkan kerana ia terlalu kuat pada patch Advance Server yang lepas.
Patch ini masih dalam proses pembangunan dan akan ada perubahan sebelum ia dilancarkan ke server rasmi kelak.


Pasukan Todak adalah pasukan MLBB nombor satu negara. Mereka banyak menyertai kejohanan antarabangsa dan tidak pernah gagal untuk ikut serta Kejohanan Dunia siri M setakat ini.
Kini, Todak sudah bersedia untuk MPL MY musim ke-10 dan mereka bakal mendedahkan barisan pemain mereka pada hari isnin depan.

View this post on Instagram

A post shared by TODAK MOBILE LEGEND (@todakmlbb)

Pengumuman rasmi itu dibuat di dalam sebuah hantaran ringkas di akaun rasmi Instagram mereka.
Apa yang menariknya adalah Eone akan bermain sebagai tank manakala Ashi akan bermain sebagai jungler berdasarkan gambar rajah di atas.
Adakah Todak hanya bercanda semata-mata atau ianya mungkin akan menjadi kenyataan di pentas MPL nanti? Kita bakal saksikan.
Foto dan sumber: TodakMLBB


Harmonix, studio pembangun Rock Band dan Guitar Hero mengumumkan bahawa kini mereka dimiliki oleh Epic Games.
Berita pemilikan itu dikongsikan melalui akaun Twitter mereka, selain laman sesawang rasmi mereka yang menyatakan mereka akan bekerja untuk Fortnite di dalam beberapa aspek berkaitan muzikal dan permainan.

We have some exciting news! https://t.co/HzgI0DX7Op pic.twitter.com/rtdyLWK41A
— Harmonix (@Harmonix) November 23, 2021

“Sepanjang lebih 26 tahun ini kami sudah mendorong diri kami sendiri untuk mentakrif semula bagaimana orang ramai untuk menikmati dan berinteraksi dengan muzik.
“Kini kami akan bekerja bersama Epic untuk sekali lagi mencabar jangkaan sementara kami membawa pengalaman permainan muzikal ke Metaverse dan kami sangat teruja,” tulis mereka dalam satu catatan blog.
Menurut mereka lagi, pemilikan Epic Games ini tidak akan mengubah keseluruhan studio, di mana projek mereka sebelum ini seperti Rock Band 4, FUSER dan banyak lagi masih lagi sama.
Bahkan mereka juga tidak spesifikkan sebarang projek yang akan dijalankan di bawah Epic, selain menyatakan mereka akan menghasilkan ‘pengembaraan muzikal dan permainan’ buat Fortnite.
Sebelum ini, Epic Games sudah membeli studio yang membangunkan Rocket League iaitu Psyonix.
Sumber: ComicBook.


Epic Games memang pantang tengok pemain menipu dalam Fortnite yang boleh mengganggu persekitaran lebih daripada 78 juta pemain aktif.
Selepas memperolehi untung berkoyan-koyan dari Fortnite, Epic membeli syarikat Kamu iaitu sebuah syarikat dari negara Finland yang menghasilkan perisian (software) dipanggil sebagai Easy Anti-Cheat untuk diterapkan dalam game battle royale paling terkenal.
Easy Anti-Cheat merupakan satu perisian yang mengekang penipuan permainan dan juga melindungi pemain dari kena godam. Fortnite juga tergolong dalam lebih daripada 80 game yang menggunakan perisian ini termasuk Watch Dogs 2, Paladins, Realm Royale dan banyak lagi.

Menurut kenyataan rasmi, kerjasama antara Kamu dan Epic Games dijalinkan bagi “membina pengalaman multiplayer Fortnite yang adil dan saksama kepada semua pemain,” kata CEO Epic Games, Tim Sweeney.
Pada masa yang sama, CEO Kamu, Simon Allaeys berkata, “objektif utama Kamu adalah untuk membanteras penipuan dalam game dan juga menolong pembangun game untuk mengesan dan menghalang pemain dari menggunakan unsur penipuan dalam game secepat mungkin”.
Jangan cuba-cuba tipu dalam Fortnite. Epic Games sudah melancarkan perang berskala besar terhadap penipuan dalam Fortnite!
Sumber: Game Informer


Studio Malaysia, Ammobox Studio merupakan salah satu penerima Unreal Dev Grants bernilai USD$500,000 (RM2 juta) untuk game gabungan first-person shooter (FPS) dan real-time strategy (RTS) berjudul Eximius: Seize The Frontline yang dianugerahkan oleh Epic Games.
Epic Games bukan sahaja membangunkan game paling popular, Fortnite malahan syarikat ini turut membangunkan sebuah enjin game dipanggil sebagai Unreal Engine yang mana digunakan oleh pembangun kreatif di seluruh dunia untuk membangunkan game, filem dan banyak lagi hasil kreatif tersendiri.
Satu-satunya wakil Malaysia menerima Unreal Dev Grants
Baru-baru ini, Epic Games mengumumkan senarai finalis akhir penerima program Unreal Dev Grants yang memberikan bantuan kewangan sebanyak USD$500,000 (RM2 juta) kepada pembangun yang menggunakan Unreal Engine 4.
Dana ini diberikan kepada beberapa pembangun dan pencipta media interaktif terpilih yang mencakupi pelbagai jenis industri seperti gaming, perfileman, pendidikan, artificial intelligence (AI)/virtual reality (VR)/mixed reality (MR) dan banyak lagi.

Eximius: Seize The Frontline merupakan satu-satunya wakil Malaysia yang menerima dana bernilai RM101,895 (USD$25,000) di samping game indie lain dibangunkan dari seluruh pelusuk dunia seperti Aeon Must Die! oleh Limestone Games berpengkalan di Estonia, Project M oleh EVR Studios dari Korea dan ramai lagi.
Ketua pegawai eksekutif Ammobox Studio, Jeremy Choo merakamkan ucapan terima kasih kepada Epic Games atas penerimaan Unreal Dev Grants. “Kami sangat berbangga untuk menjadi antara projek yang dipilih oleh Epic. Kami mahu mengucapkan terima kasih kepada Epic atas sokongan mereka tidak putus-putus bagi menjayakan game kami,” kata Jeremy ketika dihubungi MyGameOn.
Eximius juga merupakan game Malaysia pertama dibina menggunakan Unreal Engine 4. Jeremy menjelaskan, “Kami adalah pengguna lama enjin Unreal. Semasa Unreal Engine 4 mula dilancarkan, ia merupakan satu perkara besar bagi kami kerana ini memberikan peluang kepada kami untuk menggerakkan pembangunan.”
“Saya sendiri pun ada sedikit pengalaman modding menggunakan Unreal Engine 1 dan 2 sebelum ini manakala pasukan saya pun telah belajar menggunakan Unreal Engine 3. Kini, semua orang boleh bangunkan apa sahaja mereka mahu menggunakan Unreal Engine 4 dan ia amat mudah dikendalikan kerana terdapat banyak sumber yang boleh dipelajari secara online.”
Campuran unik FPS dan RTS

Eximius: Seize The Frontline adalah sebuah game multiplayer memfokuskan kepada hibrid permainan FPS/RTS yang mengambil masa pembangunan selama 2 tahun dan dilancarkan dalam Steam Early Access pada September tahun lepas.
Gabungan unik FPS/RTS memberikan pilihan untuk korang saling tukar menukar antara dua cara permainan iaitu komander RTS bertanggungjawab untuk membina kubu pertahanan dan melatih askar dalam perspektif kamera atas bawah seperti Command & Conquer dan Starcraft manakala pegawai FPS akan mengetuai pasukan askar AI bagi membantu pemain untuk mencari sumber, menyerang musuh dan menyarung Battlesuit iaitu sut berkuasa tinggi untuk dorong ke arah kemenangan pasukan.

Pada tahun lepas, Ammobox Studio ditimpa masalah apabila penerbit game, TheGameWall Studios melarikan kesemua duit keuntungan mereka sejak dari pelancaran game kira-kira 6 bulan lalu sehingga mereka terpaksa mengeluarkan saman terhadap game sendiri bagi merombak kembali hak penerbitan jatuh kembali ke tangan Ammobox.
Untuk meringankan beban, Ammobox melancarkan bantuan orang ramai melalui GoFundMe bagi menampung perbelanjaan guaman untuk pembicaraan kes Eximius supaya gejala individu dan organisasi yang tidak bertanggungjawab menipu ramai pembangun game lain dapat dibendung.
Menurut Jeremy, suntikan dana RM2 juta semestinya membantu Ammobox dalam pembiayaan pembangunan Eximius. “Ya, dana ini tentu membantu kami tetapi yang lebih utama adalah untuk tampung kos perbelanjaan yang telah dibawa lari oleh penerbit kami sebelum ini. Ini sedikit sebanyak membantu untuk melancarkan proses pembangunan,” jelas beliau.
Bagi mereka yang suka pertarungan sengit Call of Duty dan mengatur strategi seperti Starcraft, Eximius: Seize The Frontline kini telah dilancarkan dalam Early Access yang bermakna masih lagi dalam tempoh penambaikan. Korang boleh dapatkan game ini melalui platform PC (Steam).


Selang beberapa minggu lalu, Fortnite akhirnya telah tiba ke Android. Walaupun menjadi suatu kebiasaan semua game atau aplikasi dalam peranti Android boleh didapatkan melalui Google Play Store, Fortnite pula hanya boleh didapatkan melalui laman web rasmi Epic Games.
Baru-baru ini, Google mendapat tahu bahawa Fortnite di Android mempunyai beberapa kes sekuriti atau risiko terdedah kepada pengguna Android. Installer Fortnite mungkin berdepan dengan masalah sekuriti yang dipanggil sebagai serangan “Man-in-the-disk” (MITD) terhadap peranti korang. Serangan ini boleh menyebabkan fail Android APK Fortnite asli tertukar dengan fail yang berunsur berbahaya install ke dalam telefon.

Permasalahan ini hanya wujud dalam peranti Samsung sejak Fortnite Android dilancarkan secara eksklusif bagi Samsung. Menurut laporan bug dari Google, installer Fortnite menggunakan API peribadi Galaxy Apps iaitu satu stor ala-ala Google Play Store khas untuk pengguna Samsung sahaja.
Apabila diselidik oleh Google, Samsung menyimpan data API yang telah dimuat turun ke dalam storan luaran Android yang boleh kepada mengundang risiko sekuriti. Pada 15 Ogos, Google mencadangkan kepada Epic Games untuk menggunakan storan peribadi dalaman berbanding storan luaran untuk elak dari risiko serangan.
Kerana sistem keterbukaan peranti Android yang mengalu-alukan aplikasi dari luar batas Google Play Store, keputusan Epic Games untuk elak bayar 30 peratus kepada pihak Google mungkin membawa padah kepada game developer itu. Epic Games pun menerima maklum balas Google dan mengubah direktori storan dari storan umum luaran ke storan peribadi dalaman keesokan harinya.
Namun, tindakan Google mengumumkan tentang hal risiko serangan dalam installer Fortnite secara terang-terangan ini bercanggah dengan polisi Google. Google usulkan satu polisi di mana jika wujud masalah bug, pihak Google harus memberitahu kepada game developer (dalam hal ini, Epic Games) tentang kewujudan bug itu dan memberikan masa 90 hari untuk membaiki masalah bug sebelum Google boleh dedahkan maklumat ini kepada orang ramai.
CEO Epic Games, Tim Sweeney memanggil tindakan Google ini sebagai “tidak bertanggungjawab” apabila Eurogamer menghubunginya untuk beri komen. Sweeney menambah, “Kami sangat menghargai usaha Google untuk memberi analisis sekuriti bagi peranti Android tetapi Google seharusnya mengamalkan polisi mereka dan tidak membahayakan pengguna dalam proses Epic Games melancarkan Fortnite di Android luar dari Google Play Store.”

Bagi pengetahuan korang, segala kemasukan aplikasi dari sumber luar (seperti Fortnite) memerlukan kebenaran korang terlebih dahulu sebelum boleh mula install ke dalam peranti. Menurut portal teknologi Arstechnica, jika wujud aplikasi mempunyai malware atau virus berbahaya, telefon korang mungkin terdedah dengan pelbagai serangan sekuriti lagi kerana unsur ini boleh masuk terus tanpa keizinan korang.
Memang tidak dapat dinafikan Fortnite merupakan antara game shooter yang tetap mendapat sambutan hangat sehingga ada ibu bapa yang sanggup mengupah jurulatih Fortnite untuk mengajar anak-anak mereka bermain lebih baik. Setakat ini, Fortnite di Android hanya boleh dimainkan untuk beberapa peranti Samsung dan juga telefon-telefon lain yang berprestasi tinggi. Jika korang nak tahu jika telefon korang lepas untuk bermain Fortnite di Android, korang boleh rujuk link ini.


Epic Games kini diarah oleh Suruhanjaya Perdagangan Persekutuan (FTC) di Amerika Syarikat akibat melanggar Akta Perlindungan Privasi Dalam Talian Kanak-kanak (COPPA).
Epic Games pengeluar dan pembina permainan video terkenal Fortnite telah melanggar akta tersebut kerana mengambil maklumat kanak-kanak berumur 13 tahun ke bawah tanpa persetujuan ibu bapa.

Menurut FTC, Epic Games perlu membawa ASD $300 (RM1.2 bilion) juta untuk penalti sivil dan ASD $210 juta (RM840 juta) untuk penyelesaian pengguna secara bayaran balik.
“Orang ramai perlu dilindungi, terutamanya kanak-kanak dari pencerobohan atas talian.”
Tambahan lagi, Epic Games dikritik kerana membuat permainan video untuk menipu pemain dalam membuat pembelian tidak sengaja.
Fortnite adalah permainan percuma namun permainan itu tidak konsisten dan mengelirukan pemain dengan hanya satu butang.
Epic Games juga memberi kanak-kanak membeli apa-apa dengan matawang Fortnite tanpa memerlukan kebenaran ibu bapa.
Keputusan ini adalah peringatan baik untuk syarikat supaya menjaga hak asasi dan privasi pengguna dengan serius.
Permainan video adalah hiburan untuk semua orang tidak mengira umur, tetapi industri ini tidak perlulah mengikut cara industri lain.
Rujukan: FTC


Epic Games telah mengumumkan pembelian syarikat Tonic Games Group yang merupakan pemilik studio-studio pembangunan permainan video Mediatonic, Irregular Corporation, dan Fortitude Games.
Seperti yang diketahui oleh ramai pemain, Mediatonic merupakan pembangun Fall Guys: Ultimate Knockout. Irregular Corporation pula merupakan pembangun beberapa permainan popular termasuk PC Building Simulator.
Kedua-dua pihak mengesahkan perkara ini tidak akan mengubah ciri-ciri permainan-permainan tersedia. Fall Guys tetap boleh dimain melalui Steam dan versi Nintendo Switch dan Xbox One tetap akan dilancarkan pada masa depan.
Mediatonic menyatakan mereka mahu menggunakan peluang ini untuk membawakan ciri-ciri yang tersedia dalam Fornite dan Rocket League seperti permainan rentas platform, sistem akaun, dan mod skuad ke Fall Guys.
Sumber: Epic Games
Ikuti kami di Facebook dan Instagram.
Saksikan kami di YouTube.


Mungkin ramai tak tau, Epic Games bukan je develop Fortnite tapi juga game aksi multiplayer lain seperti Paragon. Harapan mereka juga besar dengan keluaran terbaru Unreal Tournament untuk PC.
Tapi semua tu berubah apabila Fortnite mula meningkat populariti. Hasilnya, Paragon akan tutup bisnes dan nasib Unreal pulak masih belum diketahui.
Pengasas Epic Games, Tim Sweeney menjelaskan hal ini “Kami mempunyai 700 pekerja di Epic dan ini majoriti. Tapi ia situasi luar biasa. Pada mulanya kami hanya seramai 25 orang (Fortnite) dan sekarang perlu menambah sehingga jumlah ini.
“Sekarang kami mempunyai peranan besar dalam syarikat untuk game Fortnite dan banyak lagi pelan menarik akan datang. Tapi ia bukanlah pelan jangka panjang. Epic dah bertapak selama 27 tahun dan kami semestinya ada banyak lagi game yang sedang dibangunkan,”
Selain projek-projek itu, game title lain seperti Spyjinx dan Battlebreakers bersama update Fortnite yang tak terbilang banyaknya. Kami belajar dari pengalaman,” Sweeney menjelaskan.
Sweeney juga ditanya jika Fornite adalah game paling popular untuk syarikat itu. “Kami dah melancarkan game Gears of War untuk beberapa lama sepanjang 10 tahun. Tapi Fortnite juga popular dan ramai orang mainnya berbanding Gears of War. Tak ada halangan untuk main kerana ia boleh diakses di mana-mana,”
Fortnite dilancarkan untuk Xbox One, PlayStation 4 dan PC.


Epic Games baru-baru ini mengumumkan berita agak kurang menyenangkan. Kita semua tahu semua macam baik-baik saja dalam Fortnite tapi di belakang tabir, ada perkara yang mengecewakan berlaku.
Fortnite Intel melaporkan Epic Games memfailkan saman kepada bekas kakitangannya kerana menyampaikan data tertiris (leaked information) mengenai Season 4 sebelum ia dilancarkan secara rasmi.
Thomas Hannah adalah sasaran untuk saman itu apabila Epic Games mengatakan ketirisan informasi itu menyebabkan ‘kerosakan yang tak boleh dibaiki’ apabila terang-terangan pengumuman rasmi belum dibuat. Thomas juga menyebabkan ‘kurang rasa teruja bagi pemain, bagi yang melihat sesi permainan, dan Fortnite kerana menghilangkan saspens dalam kalangan peminat yang dah lama menantikan musim baru ini,”
Hannah bercakap kepada pengguna Reddit mengenai perkara itu, termasuklah meteor yang turun dalam satu kawasan di dalam peta, iaitu Dusty Depot. Ramalannya benar dan Epic Games tak senang dengan info itu tertiris.

Hannah kemudiannya memfailkan defense (mempertahankan dirinya), mengatakan dia bercakap dengan seseorang mengenai data tertiris itu tapi tak ingin pun informasi itu diketahui ramai. Ia merupakan perbualan dalam diam dan orang itu sebenarnya yang dedahkan.
Ia juga mengatakan orang yang bercakap dengan Hannah “menanyakan banyak soalan dan ramalan di mana Meteor itu akan jatuh,”. Tapi hal ini salah kerana Hannah melanggar persetujuan rahsia (non-disclosure agreement) bersama Epic Games. Ini membuatkan kes ini dengan mudah jatuh ke tangan Epic Games sebagai pemenang.
Bagaimanapun, bukti dah tiada kerana post Reddit dan akaun itu dipadamkan dari laman web. Epic Games pula perlu berusaha keras untuk mencari bukti kukuh itu kembali.
Kami akan terus update korang kalau ada berita baru dikhabarkan. Tapi betul, kalau korang menandatangan non-disclosure agreement, ia tak sepatutnya didedahkan.
Sumber: Comicbook


Dalam masa kurang seminggu, Fornite keluaran Epic Games dah pun jadi fenomena di mobile, menduduki tangga pertama carta muat turun di iOS untuk lebih 40 buah negara walaupun hanya berstatus invite-only.
Mengikut data dari Sensor Tower Store Intelligence, kita dapat mengukur keuntungan diperoleh dari kejayaan itu. Mengikut jangkaan, Fortnite memperoleh lebih AS$ 1.5 juta di seluruh dunia untuk iOS yang mana AS$1 juta diperoleh dalam masa 72 jam ciri transaksi mikro (in-app-purchases) diaktifkan. Angka ini melangkaui pesaing-pesaing lain dalam genre mobile survival game.
Carta menunjukkan 4 hari pertama Fortnite mengaut keuntungan berbanding Knives Out dan Rules of Survival:
Kredit gambar: SensorTower
Mengikut carta itu, Fortnite melepasi keuntungan diperoleh oleh Knives Out dan Rules of Survival yang dibangunkan oleh NetEase melebihi 25 dalam 4 hari pertama pengaktifan IAP. Transaksi mikro itu membolehkan pemain membeli senjata, kostum dan sebagainya dengan mata wang V-Bucks.

Tapi ternyata rekod ini mungkin tak boleh tahan lama (jangkaan) kerana Tencent baru saja melancarkan PUBG Mobile di Android & iOS. Pastinya permainan mudah alih ini akan jadi pesaing dari segi transaksi mikro. Ia baru saja dilancarkan semalam tapi pastinya Tencent akan berkongsi tak lama lagi berapa keuntungan diperoleh dari IAP untuk PUBG Mobile.
Fortnite hanya melancarkan versi di iOS ini untuk jemputan tertentu saja dan Tencent mungkin memperoleh green-light untuk menyaksikan lebih banyak IAP dari kedua-dua platform iaitu Android & iOS sekali gus.
Sumber: Sensortower


Epic Games telah menangkis kontroversi mengenai imej Kaabah dengan kawasan Masjid Al-Haram di Mekah di dalam permainan Fortnite.
Ketegangan ini bermula apabila Pusat Antarabangsa untuk Fatwa Elektronik di Universiti Al-Azhar di Mesir telah memberi peringatan untuk lebih berhati-hati apabila bermain Fortnite.
Kenyataan ini dibuat di akaun Facebook Fortnite Timur Tengah.

“Kami dari Fortnite ingin menegaskan bahawa kami menghormati semua agama dan kerjasama pencipta Fornite untuk menyediakan pengalaman bermain yang selamat untuk semua orang.”
Mengikut terma dan syarat Fortnite, mempunyai peraturan mengenai ‘Save Environment’ atau persekitaraan permainan yang selamat.
“Pemain tidak dibenarkan menyebarkan kandungan haram termasuk gangguan, buli, serangan, perjudian, penyebaran dadah, penipuan penggodaman dan cetak rompak. Fortnite juga tidak membenarkan kandungan yang boleh mencetuskan perbalahan dan keganasan kepada pihak lain.”
Fortnite juga tidak akan mendiskriminasi sebarang kaum, tempat kelahiran, warna kulit, agama, jantina, orientasi seksual, warganegara atau sebarang kumpulan.
Beberapa hari lepas telah tular beberapa gambar mengenai beberapa video dan gambar Kaabah di dalam Fortnite.

Walaupun Fortnite memberi penjelasan bahawa ini adalah penyalahgunaan ‘Island’ iaitu mod kreatif Fortnite.
Hal ini sedikit sebanyak dapat meredakan situasi yang kononnya Fortnite sendiri yang membina struktur Kaabah tersebut.
Namun imej tersebut berjaya mencetuskan rasa tidak senang di kalangan masyarakat Islam.
Pemain yang membuat struktur ini sepatutnya diharamkan dari permainan Fortnite ataupun dikenakan tindakan kerana boleh berlaku niat yang tidak baik untuk menyebarkan kebencian terhadap agama lain.


Keuntungan berbilion membuatkan pencipta Fortnite iaitu Epic Games ingin melangkah lebih jauh dalam arena e-sukan pula. Semalam, Epic Games mengumumkan hadiah terkumpul iaitu USD$100 juta untuk kejohanan Fortnite bagi dua tahun iaitu 2018 hingga 2019!
Hadiah wang tunai ini sebenarnya dah melepasti kejohanan tahunan Dota 2, The International yang pada tahun lepas, mengumpulkan hampir USD$25 juta kepada peserta. Dota 2 menggunakan sistem crowdfunding yang mana pemain membeli International Battlepass dan 25% dari jumlah itu disalurkan ke prize pool.
Tapi bagi Fortnite pula, masih belum pasti mekanisme apa yang digunakan tapi nampaknya mungkin ada penaja di sebaliknya ataupun Epic Games sendiri menawarkan jumlah demikian memandangkan keuntungan mereka meningkat ganda sejak kebelakangan ini.
Bagi peminat Fortnite, hadiah wang tunai ini mungkin membuatkan korang tak sabar untuk menantikan maklumat mengenai kejohanan itu. Mungkin Epic Games akan mendedahkan perancangan e-sukan mereka tak lama lagi. Bagi menantikan waktu itu, kami di MyGameOn akan terus update korang kalau ada maklumat tambahan lain.
Sumber: Gamespot


Epic Games akan mengambil kakitangan kontraknya yang berpangkalan di AS sepenuh masa, lengkap dengan faedah. Ini akan ditawarkan kepada penguji jaminan kualiti dan pekerja berasaskan kontrak ‘layak’ lain.
Berita ini datang dari memo yang diterima pekerja, di mana pembangun Fortnite menulis bahawa ia akan ‘menawarkan pekerjaan sepenuh masa kepada pekerja kontinjen yang berpangkalan di AS yang layak’ dan bahawa ‘banyak daripada tawaran itu akan berkuat kuasa 4 April 2022 .”
Memo itu juga menyatakan bahawa ada yang tidak akan ditawarkan perkerjaan itu, dengan mengatakan, ‘terdapat beberapa pengecualian untuk kedua-dua pekerja dan Epic mengekalkan status pekerja kontinjen.’

Elka Looks, jurucakap Epic Games, berkata bahawa Epic Games akan menawarkan pekerjaan bagi kakitangan kontraknya, dan bahawa ‘ramai tetapi bukan semua’ adalah penguji QA. Looks juga mengesahkan bahawa semua pekerja akan layak untuk pelan faedah pekerja AS Epic Games, dan akan diambil bekerja secara langsung oleh syarikat itu.
Looks juga menyatakan bahawa Epic Games masih akan mengupah pekerja kontrak untuk ‘keperluan jangka pendek.’ Tetapi Looks tidak memberikan maklumat tentang siapa di antara mereka di luar QA yang akan ditawarkan kerja sepenuh masa atau yang dikecualikan.
Sumber rujukan: The Verge


Pembangun Fortnite, Epic Games telah melancarkan sebuah stor game digital tersendiri dipanggil sebagai Epic Games Store dan menawarkan pembahagian untung lebih tinggi iaitu sebanyak 88% keuntungan kepada pembangun game dan 12% lagi kepada Epic.
Epic bekerjasama dengan Unreal Engine, syarikat yang membangunkan game engine bagi membuat pelbagai jenis game termasuk Fortnite, PUBG, Dragon Quest XI, dan Final Fantasy 7 Remake bakal tiba tidak lama lagi.
Epic Games Store dibuka dengan senarai game PC yang bukan sahaja dibangunkan menggunakan Unreal Engine, malah menawarkan pelbagai game terkini oleh semua pembangun & penerbit game.
Yang menarik adalah bagi game yang dibina menggunakan Unreal Engine, Epic akan mengendahkan bayaran royalti yang dicaj daripada jualan game itu. Sebelum ini, pembangunan game melalui Unreal Engine harus memberikan bayaran royalti 5% terhadap semua jualan kepada Epic.
Tamparan hebat untuk Steam

Pengumuman ini seakan tepat pada masanya apabila Steam menyemak semula pelan pembahagian keuntungan pada minggu lepas. Kebiasaannya, Valve akan mengambil sebanyak 30% untuk semua jualan game di Steam. Melalui rombakan pelan ini, jualan game mencecah USD$10 juta ke USD$40 juta akan menyalurkan 25%  manakala jualan melangkau USD$50 juta ke atas akan memberikan 30% kepada Steam.
Walaupun Steam merupakan rumah kepada game esports terkenal seperti Dota 2 dan CS:GO, hampir kebanyakkan game popular tahun ini tidak lagi dilancarkan melalui Steam seperti Call of Duty: Black Ops 4, Red Dead Redemption 2 dan FIFA19 lalu menggugat posisi Steam sebagai stor game digital terbesar di dunia.
Syarikat-syarikat yang membangunkan game triple A mampu bertahan dengan hasil jualan mereka lalu mengelak daripada membayar 30% keuntungan jualan kepada Steam dengan melancarkan stor digital mereka tersendiri Sebagai contoh, Activision Blizzard dengan Battle.net, Ubisoft dengan Ubisoft Club (walaupun masih ada lagi beberapa game Ubisoft dijual di Steam) dan juga Bethesda iaitu memperlihatkan Fallout 76 versi PC dilancarkan eksklusif untuk Bethesda.net.
Bukan setakat itu sahaja, Steam harus bersaing dengan Discord Store yang dilancarkan oleh aplikasi chat Discord yang mempunyai fungsi sama dan turut memasukkan game eksklusif hanya boleh dimainkan di Discord sahaja. Kawalan kandungan Steam longgar terhadap game mempunyai unsur-unsur negatif dan lucah menjadikan kebanyakkan pembangun game indie memilih untuk meletakkan game di itch.io.
Kekayaan Fortnite merealisasikan Epic Games Store
Streamer popular Fortnite, Tyler “Ninja” Blevins
Selain daripada pembahagian 12/88 murah hati kepada pembangun game di Epic Games Store, Epic juga menerapkan masuk program Support-A-Creator khas direka untuk memberi ganjaran kepada streamer dan pencipta kreatif lain.
Program yang diwujudkan untuk Fortnite sebagai acara istimewa kini menyokong seramai 10,000 pencipta kreatif dan angka ini akan semakin meningkat sehingga ke hari ini.
Streamer popular, Tyler “Ninja” Blevins merupakan antara individu yang menyertai program ini dan mendapat USD$5 melalui setiap 10,000 matawang game dipanggil sebagai ‘V Bucks’ yang dibelanjakan oleh pemain sebagai tanda sokongan kepada streamer. Sebagai pulangan, Ninja pula terus streaming Fortnite setiap hari manakala Epic terus dapat keuntungan daripada transaksi dalam game (microtransaction).
Menurut CEO Epic, Tim Sweeney berkata ini bukan sahaja terhad untuk game percuma seperti Fortnite. Program ini akan diperluaskan untuk game berbayar dan membolehkan pencipta kreatif YouTube, Twitch ataupun penulis blog untuk mendapat pulangan duit sekiranya mereka berjaya menarik perhatian pemain untuk beli game.
Bagi menarik perhatian streamer dan selebriti internet, Epic juga akan menampung perbelanjaan sebanyak 5% bagi 2 tahun pertama program Support-A-Creator.
Game apa bakal masuk dalam Epic Games Store?
Sumber gambar: The Verge
Epic berharap untuk menawarkan game mobile di Android dan iOS tetapi menurut Game Informer, ini mungkin bercanggah dengan polisi Apple.
Walaupun kita masih lagi samar-samar tentang senarai game bakal dimasukkan dalam stor digital ini, kita haruslah tunggu pengumuman susulan Epic di The Game Awards pada hari Jumaat ini.
Epic Games Store juga bakal tiba di Malaysia. Sambil-sambil itu, korang boleh tengok-tengok dulu fasa beta Epic Games Store.
Bagi pendapat korang, adakah korang rasa adakah kebanjiran stor digital dikepalai oleh banyak syarikat berbeza membebankan kita sebagai pengguna. Kepada pembangun game pula, adakah ini satu peluang cerah bagi korang untuk memasarkan game korang dan mendapat pulangan lebih lumayan berbanding Steam sahaja?
Kongsikan pendapat korang bersama kami di Facebook MyGameOn dan ikuti kami untuk segalanya gaming dan esports!
Sumber: The Verge


Epic Games telah mengumumkan acara pembentangan Epic Games Store Spring Showcase. Ia akan diadakan pada 12 Februari ini bermula pada waktu 3 pagi. Anda boleh menonton siaran langsung pembentangan ini di YouTube dan Twitch.
Antara perkara-perkara yang akan diumumkan di pembentangan ini adalah pengumuman permainan baharu yang bakal dilancarkan di Epic Games Store dan pameran permainan untuk judul-judul tersebut.
Pada waktu yang sama, Epic Games Store akan mengadakan sebuah Showcase Sale yang memberi potongan harga untuk pelbagai permainan baharu. Antara permainan yang akan menerima potongan harga adalah:

Assassin’s Creed Valhalla – diskaun 20%
Cyberpunk 2077 – diskaun 10%
Hades – diskaun 20%
SnowRunner – diskaun sehingga 40%
Star Wars Jedi: Fallen Order – diskaun 50% (55% untuk pemilik Star Wars Battlefront 2)
Star Wars: Squadrons – diskaun 40% (50% untuk pemilik Star Wars Battlefront 2)

Jualan ini akan berlangsung dari 12 Februari hingga 26 Februari (waktu Malaysia).
Sumber: Epic Games
Ikuti kami di Facebook dan Instagram.
Saksikan kami di YouTube.


FaZe Clan bounced back to emerge as Champions of EPICENTER 2018 and its USD 295,000 (RM1,229,117) prize pool after some disappointing finishes in their last four tournaments. Who would’ve expected that after average results in the Group Stages, that FaZe Clan would come out guns blazing?
The all-star European team took home USD 150,000 (RM624,975) after an impressive showing in the playoffs, where they 2-0’d Ninjas in Pajamas, Team Liquid, and runners-up Natus Vincere who took home a tidy USD 75,000 (RM312,487).
In the Grand Final, FaZe Clan was on point on their pick Mirage, ending the first map 16-12. Hoping to force a third game, Natus Vincere tried their hardest but just couldn’t keep up with FaZe Clan’s intensity as they were handed a complete and crushing 16-3 defeat on the second map, Dust 2.
If anything, that final match might have ended up being a clean sweep if it wasn’t for Natus Vincere’s Oleksandr “s1mple” Kostyliev doing whatever he could. You could watch the thrilling highlights from the match between FaZe and NaVi here:

This fantastic turnaround from FaZe Clan is most likely attributed to the relatively recent swapping of in-game leaders. With Nikola “NiKo” Kovač at the helm, hopefully, things will continue to look up for the team – especially with the fact that Olof “olofmeister“ Kajbjer is seemingly back on track after not only being sidelined for months by injury but also not being on form since his return.
Here’s to hoping that this was not a one-off thing and that FaZe clan is truly back in the lead-up to the upcoming BLAST Pro Series: Copenhagen 2018.
Cover photo credit: EPICENTER.gg


Selepas mereka mengucapkan selamat tinggal kepada Belletron Ace dan juga Era, kini Bigetron Esports membuat pengumuman baru.
Mereka mendedahkan Ace dan Era sudah bergabung bersama Bigetron Esports dan sekarang dikenali sebagai Bigetron Ace dan Era.
Pengumuman itu dibuat melalui sebuah pautan video di Instagram rasmi mereka.

View this post on Instagram

A post shared by Bigetron Esports (@bigetronesports)

Menurut mereka, gabungan itu akan membuatkan pasukan itu menjadi lebih kuat dan mempunyai satu tujuan iaitu menjadi juara.
Adakah organisasi Bigetron Esports melakukan perkara ini untuk memudahkan lagi mereka mengurus pasukan wanita divisi PUBG Mobile dan Mobile Legends itu?
Sumber dan foto: Bigetron Esports


Timbalan Ketua Setiausaha (Strategik) Kementerian Belia dan Sukan, Puan Ramona Mohd Razali menyempurnakan upacara pelancaran hab sukan elektronik kebangsaan yang dinamakan ESI Hub di Spacerubix, Puchong, Selangor, semalam.

Memuatkan sebuah Tournament Hall dan 13 bilik permainan yang boleh juga berfungsi sebagai bilik latihan atau studio mini, ESI Hub pasti menjadi pilihan komuniti sukan elektronik tempatan untuk mengembangkan bakat dan menajamkan kemahiran mereka dalam industri sukan elektronik tempatan.

Atlet, pemain profesional, pasukan, jurulatih, pencipta kandungan dan pemain kasual kini boleh menikmati akses kepada semua kemudahan fasiliti dan peralatan permainan terkini.
Dengan lokasi strategik di Spacerubix, iaitu sebuah kompleks belia yang popular untuk acara sukan dan komuniti di Puchong, para pengunjung ESI Hub akan dapat mengakses hab ini dengan mudah kerana ia dihubungkan dengan lebuhraya-lebuhraya utama, stesen LRT, ruang parkir yang luas dan pengangkutan awam yang lain.

Bilik-bilik di hab ini boleh juga berfungsi sebagai bilik latihan atau studio mini yang dilengkapi dengan pelbagai kemudahan permainan termasuk 11 unit konsol Playstation 5 dengan sepasang alat kawalan setiap unit dan 22 buah Gaming PC, sesuai untuk pelbagai kategori permainan sama ada menggunakan konsol, telefon bimbit, atau komputer.
ESI Hub kini dibuka untuk tempoh percubaan di mana orang ramai boleh menghubungi ESI untuk melawat kemudahan hab dan mencuba peralatan permainan.
Hab ini akan dibuka secara rasmi kepada orang ramai pada bulan Julai dan akan menawarkan kadar subsidi selama tiga bulan, membolehkan semua untuk memanfaatkan kemudahan tersebut

Ketua Pegawai Eksekutif Esports Integrated, Ahmed Faris Amir menyatakan “ESI Hub akan menjadi rumah dan pusat bagi ekosistem sukan elektronik di Malaysia, dan ini membuka ruang kepada syarikat-syarikat swasta untuk berkolaborasi dan menyediakan tajaan.

“Daripada pelibatan secara langsung kepada penganjuran bersama kejohanan mini, termasuk juga pengaktifan jenama, ESI Hub sesuai untuk mana-mana syarikat yang sedang meneroka penglibatan berimpak tinggi dengan komuniti sukan elektronik tempatan.
“Kami menjemput semua syarikat untuk mempertimbangkan ESI Hub sebagai salah satu lokasi pilihan dalam setiap perancangan program pembangunan dan latihan mereka,” katanya.

Selepas pelancaran hab itu, ESI akan mengumumkan Edisi Kedua Liga E-sukan Negara (Malaysia Esports League 2022 – MEL22) dan Garis Panduan Kawal Selia Kebangsaan untuk industri sukan elektronik sebagai sebahagian daripada Pelan Hala Tuju Fasa Ke-2 ESI.

Butiran lanjut boleh didapati di halaman media sosial ESI di Facebook, YouTube, Twitter, Instagram dan TikTok.


Masih ramai yang tidak tahu atau memandang enteng tentang cukai pendapatan. Justeru itu, Persatuan Sukan Elektronik Kuala Lumpur (ESKL) bercadang mengadakan kempen kesedaran membayar cukai dalam kalangan penggiat e-sukan bermula tahun depan.

Kata Presidennya, Hisham Darus dalam satu sidang media petang tadi di Putrajaya, kempen ini akan menggalakkan penggiat e-sukan membayar cukai hasil hadiah wang kemenangan dan ini bagi mengelakkan daripada didenda atau dikenakan sekatan perjalanan ke luar negara.
Atlet yang kerap menyertai kejohanan kebanyakannya tidak begitu terdedah dengan kepentingan cukai dalam pembangunan e-sukan negara.
“Jadi bermula 2021, ESKL akan menjalankan kejohanan serta aktiviti bersekali dengan kempen kesedaran membayar cukai dalam kalangan penggiat e-sukan untuk memberitahu atlet bahawa wang kemenangan yang diperoleh itu bukan milik mutlak mereka.
“Sebahagian daripada wang kemenangan perlu diserahkan kepada negara untuk kemajuan negara khususnya bagi menampung pembangunan e-sukan,” katanya.
Hisham juga berkata sehingga RM100 juta anggaran mampu diperoleh kerajaan sekiranya atlet e-sukan membayar cukai pendapatan ini.
Dalam satu posting di Facebook juga, ESKL akan mengadakan perjumpaan dengan LHDN dan Kementerian Kewangan untuk berbincang lanjut tentang kempen kesedaran ini.
Kata Hisham, persatuan menerima banyak keluhan dan aduat dari atlet-atlet ini sehingga ada yang disenarai hitam serta dibawa ke mahkamah untuk diisytiharkan muflis kerana gagal melunaskan cukai pendapatan masing-masing.
Sumber rujukan: BERNAMA
Foto: Esports Kuala Lumpur


ESL melancarkan ESL Community Clash yang dipersembahkan Intel. Kejohanan VALORANT ini adalah di peringkat Asia Tenggara dengan hadiah terkumpul AS$10,000.
Kejohanan komuniti ini akan berlangsung pada Oktober dan November, khas untuk pemain VALORANT di Asia Tenggara.
Ia akan mengandungi dua final pada setiap bulan yang mana akan disambung di ESL Community Clash Grand Finals pada 27 hingga 29 November.

Sebanyak lapan pasukan akan bertanding untuk RM41,190
Mereka akan bertanding pada final di Oktober dan November.
Penyertaan terbuka kepada negara Asia Tenggara kecuali Vietnam
Boleh daftar penyertaan di LINK INI.

Tarikh kelayakan:
Kelayakan Oktober #1: 10 Oktober
Kelayakan Oktober #2: 17 Oktober
Final: 24 dan 25 Oktober
Kelayakan November #1: 7 November
Kelayakan November #2: 14 November
Final: 21 dan 22 November
Grand Finals ini akan membariskan lapan pasukan dalam format double-elimination dan setiap perlawanan serta final akan bersiaran langsung di ESL Asia punya Twitch, Facebook dan Youtube.


ESL Gaming dan FACEIT, dua penganjur kejohanan e-sukan terbesar di dunia, mengumumkan penggabungan yang akan dimuktamadkan pada suku kedua tahun ini.
Akhbar perniagaan Jerman Handelsblatt melaporkan kedua-dua syarikat itu dibeli oleh Savvy Gaming Group (SGG) yang disokong kerajaan Arab Saudi untuk gabungan AS$1.5 bilion (RM6.29 bilion).
Menurut laman webnya, kumpulan Savvy Gaming ialah ‘pelabur jangka panjang’ yang dibentuk untuk memacu pertumbuhan dan pembangunan e-sukan dan industri permainan yang lebih luas di seluruh dunia.
Gabungan ini akan menghasilkan entiti baharu yang dinamakan ESL FaceIt Group.

Menurut CEO ESL Gaming, Craig Levine, gabungan ini tidak mengubah visi dan misi mereka.
“Misi kami tidak berubah: untuk mencipta dunia di mana sesiapa sahaja boleh menjadi meninggalkan impak. Penggabungan kami dengan FACEIT, bersama-sama dengan sokongan SGG, akan memberi kami lebih banyak pengetahuan, keupayaan dan sumber berbanding sebelum ini untuk melaksanakan visi ini,” kata Levine.
Namun, kebimbangan mula muncul dalam komuniti e-sukan. Pengulas permainan Rainbow 6 Siege, CaliberJacob, menerangkan bahawa gabungan menarik ini akan membawa pelbagai perubahan kepada arena permainan.
Tetapi beliau bimbang akan kepada komuniti LGBTQ+ yang sememangnya tidak diterima di Arab Saudi.

I’m interested in the possibilities of the FACEIT/ESL merger for what it can bring to the gaming space.
 But if that advancement means esports then starts regressing in LGBTQ+ inclusivity because Saudi values don’t line up with Western ones, then it’s absolutely not worth it.
— Jacob (@CaliberJacob) January 24, 2022

Pengambilalihan ini berlaku hanya seminggu selepas gergasi teknologi Microsoft mengumumkan pembelian penerbit Activision Blizzard untuk hampir AS$69 bilion (RM 288 bilion).
Walaupun begitu, kita masih belum dapat dilihat apa impak pengambilalihan ini bagi pemain dan peminat e-sukan.
Sumber rujukan: Handelsblatt, GamesIndustry


Kejohanan ESL Malaysia Call of Duty Mobile akhirnya berakhir dan menyaksikan 21 Huntsmen bergelar juara selepas ‘meratakan’ RamPaGe Gaming dengan kemenangan bersih bagi ketiga-tiga mod yang dimainkan.
21 Hunstmen diwakili oleh:

RanGer – Abdul Hakiem bin Tajudin
Edz – Farris Rauf bin Ahmad Faizul
Raven – Ameer Imran Bin Zainal Azman
Derp – Muhammad Irfan Danial bin Zapri
Wenn – Tan Teck Woon

Dalam kejohanan yang mengumpulkan RM40,000 hadiah terkumpul itu, mereka berjaya membawa pulang wang tunai RM20,000.
Difahamkan, 21 Huntsmen tidak pernah kalah satu perlawanan pun sepanjang kejohanan ini (selain seri pada Game 2 di finals). Wenn pula adalah pemenang dengan 2 kali rekod, pertama sekali ketika bersama M8Hexa.
Mereka berjaya menobatkan Wenn sebagai MVP pada playoffs yang membantu pasukannya memenangi ke atas Axis 3-0 yang juga juara bertahan.
Bagi anda yang tidak tahu, perlawanan Grand Final ke atas RamPaGe ini adalah mimpi menjadi kenyataan buat RanGer kerana beliau sebelum ini juga pemain profesional bagi pasukan tersebut dalam Call of Duty dan kini mempunyai impian sama untuk membawa pasukannya menjadi yang terbaik, bermula dari Asia Tenggara.
Sementara itu, di naib juara, RamPaGe membawa pulang RM10,000 dan tempat ketiga (Axis) serta keempat (Mysterious VIP) masing-masing menerima RM6,000 dan RM4,000
Saksikan kembali live perlawanan mereka di LINK ini.


ESL Mobile Challenge bersama Riot Games Asia Tenggara mempersembahkan League of Legends: Wild Rift SEA Championship 2021, sebuah kejohanan e-sukan besar untuk Wild Rift.
Ia adalah kesinambungan untuk SEA ICON Series: Fall Season yang sedang berlangsung, di mana 20 pasukan akan bersaing untuk memenangi hadiah sehingga AS$200,000.

20 pasukan itu dari 9 negara Asia Tenggara iaitu Singapura, Malaysia, Thailand, Vietnam, Filipina, Indonesia, Taiwan dan Hong Kong serta Australia dan New Zealand yang akan dipilih melalui kelayakan Oceania.
Setiap peringkat kejohanan akan ditayang secara langsung pada tarikh seperti berikut:

Peringkat 1 – Play In: 14 – 19 September
Peringkat 2 – Peringkat Kumpulan: 23 – 26 September
Peringkat 3 – Acara Utama: 30 September – 3 Oktober

Kejohanan ini akan ditayangkan dalam lapan bahasa berbeza. Tetapi, anda boleh saksikan siaran langsung Bahasa Inggeris di saluran Twitch, YouTube dan Facebook.
Manakala, untuk Bahasa Malaysia anda boleh saksikan di laman Twitch, YouTube dan Facebook.
Untuk maklumat lanjut mengenai kejohanan ini, anda boleh ikuti ESL Mobile di Twitter dan ESL Asia di Facebook dan Instagram.


Syarikat e-sukan terbesar, ESL mengumumkan ESL National Championship 2019 yang bakal meluaskan capaian ke negara-negara Asia Tenggara termasuk Malaysia.
ESL National Championship 2019 akan membawakan liga permainan Dota 2 untuk negara Thailand, Vietnam, Malaysia dan Singapura.

Liga ESL National Championship adalah acara e-sukan yang telah ditubuhkan untuk lebih dari 20 negara di seluruh dunia untuk mengetengahkan bakat-bakat baru dalam komuniti e-sukan. Naib Presiden Kanan ESL Asia-Pasifik Jepun berkata, “Asia Tenggara mempersembahkan pasaran luas dengan potensi untuk membangun dan rumah bagi beberapa pasukan terbaik di sini. Kami percaya dengan pendekatan kami dapat membantu dan memudahkan ramai pemain Asia Tenggara ke pentas e-sukan antarabangsa dan menghasilkan kisah Zero to Hero sebenar dalam rantau ini.”
Setiap ESL National Championship akan menyaksikan 8 pasukan Dota 2 daripada setiap zon liga dan bakal berentap untuk bawa pulang hadiah terkumpul wang sebanyak USD$12,000 bagi setiap zon dengan peluang untuk dinamakan sebagai pasukan Dota 2 terbaik di rantau mereka.
Sebanyak 4 kelayakan (qualifier) akan diadakan untuk setiap rantau dan dua pasukan teratas bagi setiap kelayakan akan mara ke pusingan online. Berikut adalah tarikh untuk setiap kelayakan bagi Malaysia dan Singapura:

Kelayakan #1: 13 Mac (Rabu)
Kelayakan #2: 16 Mac (Sabtu)
Kelayakan #3: 20 Mac (Rabu)
Kelayakan #4: 23 Mac (Sabtu)

Bagi mereka yang berminat, pastikan korang cari geng 5 orang untuk tubuhkan pasukan Dota 2 dan peluang untuk menjadi pasukan terbaik Dota 2 di Malaysia dan Singapura. Klik sahaja link di atas untuk menyertai ESL National Championship 2019!
Pusingan online bagi setiap rantau ESL National Championship akan diadakan dari April ke Mei dan 4 pasukan teratas akan bertanding pada pusingan akhir secara offline pada Jun.
Untuk maklumat lanjut tentang ESL National Championship 2019, korang boleh ikuti ESL Asia di Facebook, Twitter dan Instagram.


On their path to becoming Champions of ESL One Hamburg 2018, Team Secret successfully exacted revenge on defending champions Virtus.pro, beating them 2-0 in a lower bracket meeting after suffering defeat at their hands early in the playoffs.
In a back and forth Grand Final that thrilled audiences worldwide, Team Secret was finally able to pick apart Vici Gaming in the final match to clinch a 3-2 win. Team Secret takes home USD 125,000 (RM520,812), while the runner-ups, Vici Gaming, will walk away with USD 65,000 (RM270,822)out of the total USD 300,000 (RM1,249,950) prize pool.
The game and tournament-winning moment of Game 5 came down to zai’s beautifully executed Reverse Polarity to turn the tide – as Team Secret was far behind until they took this successful team fight. Zai’s brilliant timing & positioning skewed the advantage to Team Secret, and they didn’t look back as they proceeded to dominate Vici Gaming for the remainder of game 5.

Watch the exciting fight between Team Secret and Vici Gaming below:

A wonderful tournament to spectate for any Dota 2 fan, ESL One Hamburg 2018 was especially fun to see a lot of experimentation from the Team Secret. This is especially true for support players being able to see many unconventional supports picks, like position 4 Brew and Tiny.
We’re personally excited to see what Team Secret will deliver at the KL Major, and Puppey can drastically change the meta once more – and also scoring some early Dota Pro Circuit points (Team Secret & winning early-season DPC points, name a more iconic duo).
Fun thing to note, Malaysian player Yeik “MidOne” Nai Zheng won the Mercedes-Benz MVP prize: a brand new car. He revealed in an interview that he actually didn’t own a car prior to winning the prize and that the first place he would drive to after getting the car would be to his girlfriend’s house.
Cover photo credit: ESL One


Nampaknya bukan peminat di Genting saja, tapi juga Katowice, satu-satunya lokasi pertama kali untuk kejohanan ESL Dota 2 di Poland turut kecewa dengan keputusan organisasi e-sukan itu yang menghadkan perlawanan di pentas utama hanya untuk dua hari.
Di Spodek Arena, kejohanan itu akan berlangsung selama 5 hari tapi hanya pada 24 Januari dan 25 Januari saja yang memaparkan aksi suku ahir kedua, dua separuh akhir dan final sekali gus meninggalkan pusingan awal di ‘belakang tabir’.

The schedule for the stadium portion of #ESLOne Katowice is already set.
Make sure not the miss the start of each main event day, live from Spodek Arena!https://t.co/fUmUm1je0a pic.twitter.com/9jznwCM1fN
— ESL Dota2 (@ESLDota2) February 7, 2018

Ini bermakna arena itu digunakan hanya untuk dua hari dan ia mengejutkan semua orang kerana sebanyak 16 pasukan berentap untuk Dota Pro Circuit. Bagi yang sudah membeli tiket kemasukan, penerbangan dan penginapan pastinya kecewa kerana dapat saksikan skuad kegemaran mereka beraksi hanya 2 hari.
Netizen juga menyifatkan keputusan ESL itu tidak berasas kerana sebagai penganjur kepada 16 pasukan, kejohanan bernilai juta USD sepatutnya memberikan pengalaman lebih menarik kepada peminat.

Can’t help but feel sad for the fans coming to Katowice. A sixteen team major somehow only provides a total of four matches being played in front of the audience. https://t.co/PnJlrIMwkZ
— Matthew Bailey (@Cyborgmatt) February 10, 2018

ESL belum lagi memberi maklum balas ketika artikel ini ditulis. Tapi di Reddit, mungkin lain ceritanya.
Sumber: Dotesports